«uzbekistan airways» тегли мақолалар – Газета.uz\n«uzbekistan airways» тегли мақолалар\n26 январ 2022, 10:42\nКучли қор ёғиши оқибатида Истанбул халқаро аэропорти фаолияти тўлиқ тўхтатилган. Шу сабабли Uzbekistan Airways 26 январь кунги Тошкент — Истанбул — Тошкент ҳамда Истанбул — Фарғона — Истанбул йўналишидаги рейсларни бекор қилди.\n22 январ 2022, 11:51\n17 январ 2022, 15:04\nКучли қор ва бўрон шароитида Тошкентдан учган Uzbekistan Airways авиакомпанияси самолёти Минск аэропортида учиш-қўниш йўлагидан чиқиб кетди. Дастлабки маълумотларга кўра, қурбонлар йўқ.\n6 январ 2022, 18:37\nUzbekistan Airways 13 январгача Қозоғистон шаҳарларига парвозларни бекор қилди\nUzbekistan Airways компанияси 8−13 январь кунлари Қозоғистон шаҳарларига учиши режалаштирилган рейсларни бекор қилди.\n5 январ 2022, 22:19\nUzbekistan Airways 6 январдаги Олмаота ва Актобега парвозларни бекор қилди\n«Uzbekistan Airways» 6 январга мўлжалланган Нукусдан Актобега ва Тошкентдан Олмаотага авиарейсларни бекор қилди. Парвозлар қачон тикланиши ҳозирча маълум эмас.\n5 январ 2022, 22:08\nТалабалар қулайлиги учун қўшимча авиарейслар амалга оширилади\nUzbekistan Airways компанияси талабаларга қулайлик яратиш учун 7−9 январь кунлари Урганч, Бухоро, Наманган, Қарши ва Нукус шаҳарларидан Тошкентга қўшимча рейслар ташкиллаштиради.\n5 январ 2022, 11:32\nУрганчдан Оқтовга парвозлар бекор қилинди\n«Uzbekistan Airways» компанияси Оқтовга парвозлар бекор қилинганини маълум қилди. Бу Оқтов халқаро аэропортининг халқаро парвозларни қабул қилишни ва амалга оширишни ёпганлиги билан боғлиқ.\n3 январ 2022, 13:37\nҚуюқ туман туфайли Урганч ва Нукусга парвозлар кечикмоқда\nҚуюқ туман сабабли Урганч ва Нукус аэропортлари якшанба кунидан буён парвозларни қабул қилмаяпти. Йўловчиларга парвоз вақтини алоқа марказидан ёки онлайн жадвал орқали аниқлаштириш тавсия этилди.\n24 декабр 2021, 18:34 1\nЯнги йилга вилоятлараро такси нархлари қанча бўлади?\nТурли ҳудудлардан Тошкентда таҳсил олувчи талабалар Янги йил таътилидан олдин уйларига самолёт, поезд, автобус ва енгил машиналарда етиб олишади. «Газета.uz» Тошкентдан Ўзбекистоннинг олис ҳудудларидан бўлмиш Нукус, Урганч, Қарши, Термиз, Бухоро ва Фарғона шаҳарларига қайси транспорт турларига чипталар қолганлиги ва таксилар нархи қанчагача ошиши мумкинлигини ўрганди.\n20 декабр 2021, 21:11\nUzbekistan Airways талабаларга 50% чегирма тақдим этади\nUzbekistan Airways компанияси талабаларга 28 декабрдан 10 январгача ички авиақатновлар учун 50% чегирма тақдим этади.\n19 декабр 2021, 12:47\nТошкентдан Деҳлига парвозлар сони кўпайтирилади\nUzbekistan Airways 24 декабрдан Тошкент — Деҳли — Тошкент йўналиши бўйича парвозлар ҳафтасига 2 маротаба амалга оширилишини маълум қилди.\n12 декабр 2021, 11:13\n12 декабрдан Фарғона — Сўх — Фарғона йўналишида мунтазам парвозлар амалга оширилади\nHumo Air авиакомпанияси Фарғона — Сўх — Фарғона йўналишида ҳафтасига икки маротаба мунтазам парвозларни амалга оширишни бошлайди. Шунингдек, Самарқанд аэропортидан авиақатновлар тикланмоқда.\n17 сентябрь 2021, 10:17\nТошкент-Киев авиақатнови тикланмоқда\n«Uzbekistan Airways» 26 сентябрдан Тошкент — Киев — Тошкент йўналиши бўйича авиақатновларни тикламоқда. Қатновлар 6 йилдан буён амалга оширилмаётган эди.\n30 август 2021, 16:04 1\nФото: Uzbekistan Airways Express`нинг биринчи рейси\nUzbekistan Airways Москвага биринчи гибрид авиаташувини амалга оширди ва Uzbekistan Express`да чипталар нархларини эълон қилди. «Газета.uz» мухбири «тўлиқ эконом» шароитида бўлган Airbus A320 самолёти билан танишди ва асосий ҳамда гибрид моделларнинг парвозлари ўртасида қандай фарқ борлигини ўрганди.\n27 август 2021, 17:13\n20% арзонроқ: Uzbekistan Airways янги авиаташувлар модели Uzbekistan Express`ни йўлга қўймоқда\nUzbekistan Airways авиакомпанияси Uzbekistan Express гибрид моделга асосланган авиташувларга ўтмоқда. Ушбу моделдаги авиақатновлар Airbus A320 самолётларида «тўлиқ эконом» шароитида бўлади. Тарифлар 20%га арзонлашади. Ушбу модель асосидаги авиақатновлар Россия ва Қозоғистон шаҳарларига учади.\n«Uzbekistan Airways» Тошкент — Тбилиси — Тошкент йўналиши бўйича якшанба куни қўшимча қатновларни йўлга қўяди. Ҳафтасига умумий ҳисобда учта мунтазам авиақатнов: сешанба, жума ва якшанба кунлари бажарилади.


Kutubxona - Anvar Obidjon. Toʻporicha gap-gashtaklar (hajviya) / Kiril\nSiz shu sahifadasiz: Anvar Obidjon. Toʻporicha gap-gashtaklar (hajviya) / Kiril\nАсар номи Тўпорича гап-гаштаклар (ҳажвия)\nТўпорича гап-гаштаклар (ҳажвия)\nСал маданиятли кўринай деб шунча вақт бекорга овора бўлдим: тирикчилик масаласи чатоқлашиб кетаётганини ҳазил-ҳузулга йўйиб, минг марта шама қилгандирман, на тепадагилар тушунишди, на пастдагилар. Энди асли тўпорилигимга қайтиб, тўғрисини гапираман – ишлар хуржун! Умуман кун кўриб бўлмай қолди!\nБу қанақаси – берган ойликларига яраша мол тополмайсан, топган молингга яраша ойлик беришмайди. «Қоработир» кооперативида ҳамма нарса бор, «Тоҳир-Зуҳра» магазинида ҳеч вақо йўқ. Хўш, арзингни кимга айтасан, маҳалла оқсоқолигами? Айтиб кўрдим. У бепарво қўл силтаб: «Овозингни кўп ишлатма, ука, ўша биринчи йўқотган нарсамизни топсак, ҳамма ғалва бирдан тинчийди-қолади», деди.\nЎзи бу мамлакатда энг олдин нима гумдон бўлувди? Бир эслаб кўрайлиг-а...\nЙўқ, шакармас, бу – яқиндаги гап.\nАгар янглишмасам, юртимизда энг олдин қўнғироқли соатлар камайиб, ғофил бандалар кўпайди. Ғофилликдан Ланжлик, Ланжликдан Бефарқлик, Бефарқликдан Ғурур-сизлик туғилди. Ғурурсизлик ўсиб-улғайиб, қудрати шу даражага етдики, унинг ҳукмига тобе эркаклар ўз боласига дўкондан пайпоқ тополмай қолсаям, «Хизмат кўрсатган пахтакор» деган темирни талашиб юраверди. Назоратсиз қолган хотинлар эса, болаларига кийим топиш баҳонасида бозорма-бозор санғийдиган бўлди. Шунда эркаклар: «Хўш, ожизаларимиз қачон тенг ҳуқуқли бўлади», деб дағдағали савол ёғдиришди. Бу – хотинларимиз қачон ёлчитиб ишлашади, деган гап эди. Буни тўғри илғаган доно ҳукуматимиз аёлларни сайилбоп поябзалдан шартта қисиб қўйди.\nЎз фойдасига иш қилишга келганда, дунёда аёллардан зўрроқ кашфиётчи йўқ – улар ҳаш-паш дегунча бу мушкул вазиятдан чиқишга йўл топиб, эркакча кийинишга ўтишди. Энди каллани ишлатиш навбати эркакларга келди. Дурустроқ чора топишолмагач, хотинларга аралашволиб, қўл учида ишлашни ўрганишди...\nДавлатимиз бу ғайриқонуний мусобақадан дастлаб довдираб қолди. Кейин қатор кенгашлар ўтказиб, ягона тўғри йўлни топди-ю, бир зарб билан ҳамма турдаги устараларни сотувдан супуриб ташлади. Натижада, мамлакат фуқаросининг жинсини аниқлаш имкони туғилиб, энди оғир ишларни соқоллиларга буюрадиган бўлишди. Шўринг қурғур соқоллилар ҳар бешйиллик сайин эзилгандан эзилаверди. Инсоф билан айтинг-чи, бунақа хўрликка арақ ичмасдан чидаб бўладими?\nХонадонда ичимлик кўпайганидан кейин, муғамбир хотинлар ҳам тезда ўзини эзилганга солишди. Сенларни қачон эзибмиз, дейишга эркакларнинг тили бормади. Шу тариқа кўкноритабиат болалар кўпаяверди. Улар вояга етиб, тап тортмасдан ҳар хил лавозимларни эгаллаб олишаётганда лоп этиб кўзимиз очилди, жамиятни бошқаришда соғларга ҳам ўрин қолдириш мақсадида камбағал арақни контурреволютсионер деб эълон қилдик...\nСиз айтган шакарга мана энди навбат келди. Балки шакарнинг батамом қаҳат бўлишига ҳақиқатанам мусалласфурушлар сабабчидир. Лекин бошқа нарсалар-чи? Нима, зараркунанда пиёнисталар кирсовунни пива, шампунни шампанский қилиб ичворишдими?\nМасалан, сарёғ қаёққа кетди? Сигирларга кунжара етказиб беролмаяпмиз десак, айб ўзимизга ағдарилади. Бу – энди ёмон. Айбни сигирларга ағдарайлик десак, афсуски баҳона тополмаймиз, чунки улар норасмийларга қўшилиб митинг қилаётгани йўқ.\nБу кўргиликлар балки ҳолвадир. Шу кетишда кетаверсак, ким билади дейсиз...\nТасаввур қилингки, бирдан гугурт ғойиб бўлди. Энди кўричакни олдириш учун жарроҳга «гардкам» деб уч қути гугурт юмалатасиз. Энг танноз қизларнинг қулоғида тилло балдоқ ўрнига тўрт қутидан гугурт. Бойваччалар отарчининг дўпписига беш-олтита гугурт қистирворган...\nКейин туз йўқолди. Илгарилари тўйларда қанча қўй сўйилиб, қанча арақ ичилгани гапириларди. Энди бутун шаҳарда «фалончининг базмида ярим тонна туз ишлатишибди», деган миш-миш. Овқатни оғизга олиб бўладими, йўқми, бу билан кимнинг иши бор. Муҳими – минглаб одамларда шўрва қайнатишга туз топилмаётганда, унинг тўйидаги беш қозон паловнинг тўрт ярим қозони ғирт туз...\nАйтайлик, мевалар ичида биринчи бўлиб анор қулоғини ушлаб кетди. Кейин суриштириб билсак, Япония Дашнобод билан юқори баҳода шартнома тузиб, анорлар таркибидаги алюминдан (бу ер алюмин заводига яқин) учоқлар ясаб сотаётган бўлади...\nАммо, гўштнинг йўқолгани анчагача сезилмади. Барака топкур ўрдак-товуқларимиз, ҳарқалай, бир-икки йилга яраб турди. Кейин Ҳиндистондан фил, Австралиядан кенгуру, Мозамбикадан типратикон олиб едик. Ундан кейин Аргентина тошбақаларию Канада қарғаларининг уруғини қуритдик. Навбат Истамбул сичқонларига келганда, гўштга ташналигимиз шу даражага бориб етдики...\nКунлардан бир куни «Тошкент – Қарши» йўналишида бораётган лайнернинг алоқачиси Кармана тарафдан зоти номаълум чумчуқ учиб келаётгани ҳақида аеропортга хабар берди. Бу маълумот зум ўтмай юқорига узатилди. Каттақўрғон томонга учаётган чумчуқнинг координати тўлиқ назоратга олингач, овчилар жамияти ёппасига қўзғалиб, яккахон парранданинг парвозидан баҳраманд бўлган барча ўрамларни порох тутуни қоплади.\nКўп балоларни кўрган тажрибали чумчуқ сочма ўқ етмайдиган баландликда қанот қоқаётгани маълум бўлгандан сўнг, Ургут ички ишлар бўлими жанговар қуролдан фойдаланишга рухсат сўраб, тегишли маҳкамага телефонограмма жўнатди. Аммо, жавоб келган пайтда чумчуқ аллақачон Деновни қаҳрамонларча ёриб ўтаётган эди. Ниҳоят Туркистон ҳарбий округининг вертолётлари осмонга кўтарилди. Шоввоз чумчуқ уларга ҳам усталик билан панд бериб, энди жонҳолатда Термизга талпинди.\nОбъект Афғонистонга яқинлашгани сайин ташвиш ортиб бораверди. Чегара қўшинларида биринчи номерли тайёргарлик эълон қилинди, Ер-Ҳаво типидаги ракеталар зўр бериб нишонни қидира бошлади.\nБу вақтда чалатирик чумчуқнинг икки кўзи Ҳайратон кўпригида эди. Кўприк устидан эсон-омон ўтиб олса бас, у ёғи кимсасиз тоғ этаклари.\nМинг афсуски, ноёб учар масаллиғ шу жойга келганда батамом ҳолдан тойди, қанотлари унинг хоҳишига бўйсунмай қўйди, тошдек қулаб, гупиллаганича ерга тушди... Термизда байрам бошланди...\nҲа, одамзод озгина хаёлпарастликка берилса, тугалай ақлдан озиши ҳеч гапмас. Агар... унда ақлнинг ўзи бор бўлса.\nДарвоқе, ўша биринчи бўлиб йўқотган нарсамиз, мабодо, Ақл эмасмиди?!\n"http://www.kutubxona.com/wiki/index.php?title=Anvar_Obidjon._Toʻporicha_gap-gashtaklar_(hajviya)_/_Kiril&oldid=2428" dan olindi


Бугундан «ҳокимлар учун беш йиллик» бошланиши...\n28.01.2022 17:51 0 3315\nДавлатимиз раҳбари ўқитиш методикаси, дарсликлар, партадан тортиб, биносигача тўлиқ қайта кўриб чиқилишини таъкидлади. Муаллимларга муносиб шароитлар яратилади, уларнинг билим ва малакаси, дарс ўтишига талаб ҳам тубдан кучайтирилади.\n«Барча даражадаги ҳокимлар бир нарсани чуқур англаб етиши керак — бугундан «ҳокимларнинг мактабга эътибор қилиш беш йиллиги» бошланади», — деди Президент.\nТуман, вилоят ва республика даражасида Мактаб таълимини ислоҳ қилиш кенгашлари тузилади.\n«Республика кенгашига шахсан ўзим раҳбарлик қиламан. Туман ва вилоят кенгашларига эса ҳокимлар бош бўлади.\nНима учун, кенгашлар қиляпмиз? Чунки бу ишларни, албатта халқимиз билан, кенг жамоатчилик билан кенгашиб, уларнинг фикрлари асосида амалга оширамиз. Ҳар бир янгиликни ўқитувчилар, мутахассислар, ота-оналар билан бамаслаҳат киритамиз», деди Президент.\nПрезидент мактаб таълими ислоҳотининг асосий йўналишларини белгилаб берди.\nЭнг аввало, келгуси беш йилда 1,2 миллион ўқувчи ўрни яратилиши лозим. Ушбу мақсадлар учун жорий йилнинг ўзида 527 та мактабни қуриш ва реконструкция қилишга 2,5 триллион сўм ажратилди. Бу маблағ янада кўпайтирилади.\n«Бир нарсани аниқ тушуниш керак. Янги қурилаётган ва таъмирланаётган мактаблар ҳам ўқувчилар, ҳам педагоглар учун қулай ва мослашувчан бўлиши керак. Янги қурилаётган мактабларда қуёш панели ва иссиқ сув коллектори албатта бўлиши шарт.\nБу ишлар билан энди жойларда вилоят, шаҳар ва туман ҳокимлари шуғулланади. Бугундан бошлаб Халқ таълим вазирлигининг қурилишга буюртмачи бўлиш ваколати тугатилади.\nМутасаддилар ва вилоят ҳокимларига бир ой муддатда янги талаблардан келиб чиқиб, «намунавий мактаб» лойиҳаларини тақдимот қилиш топширилди.\n«Энди янги мактаблар маҳалла фаоллари, ота-оналар ва жамоатчилик назорати остида қурилади ва фойдаланишга қабул қилинади», деди давлатимиз раҳбари.\nвидеоселектор ҳоким таълим


Ташқи ишлар вазирлигининг собиқ мулозими Қодиржон Юсупов (суратда) давлатга хоинликда айбдор топилиб, 5 йилу 6 ойга озодликдан маҳрум қилинди.\nЎзбекистон Ташқи ишлар вазирлигининг юқори лавозимли собиқ мулозими Қодиржон Юсупов Давлат хавфсизлик хизмати томонидан “давлатга хоинлик қилиш”да айбланаётгани тўғрисида Озодлик 2019 йилнинг мартида хабар қилган эди.\nЎшанда яқинлари Озодликка узоқ йиллардан бери руҳий хасталикдан азият чекиб келаëтган 67 яшар Юсупов 2018 йилнинг 3 декабрь куни тонгда Тошкент метрополитенининг Пушкин бекатида ўзини поезд остига ташлагани, аммо тасодиф билан омон қолганини айтиб берган эди.\nБошидан қаттиқ лат еган собиқ дипломат¸ оила-аъзоларига кўра¸ бу воқеадан кейин тушиб қолган руҳий транс ҳолатида “ўзининг Ғарб давлатларининг жосуси” экани ҳақида алжирай бошлаган ва касалхонага етиб келган ДХХ ходимлари ана шу “иқрор” асосида унга қарши жиноят иши очиб¸ собиқ мулозимни Жиноят Кодексининг 157-моддасида кўзда тутилган жиноятда айблаган.\nЯқинларига сўнгги марта 9 декабрь (2018) куни касалхонада кўрсатилган Қодиржон Юсупов¸ 10 декабрь куни ДХХ тергов изоляторига ўтказилган. Шундан бери унинг саломатлиги¸ қўйилаëтган айблов моҳияти ҳақида яқинларига ҳеч қандай маълумот берилмаган, оиласи ëллаган адвокатнинг уни ҳимоя қилиши ҳам рад этилган (2019, мартдаги маълумот).\nЎша пайтда Юсупов ишини тергов қилаëтган ДХХ терговчиси Озодлик билан суҳбатда бу ҳақда изоҳ берилмаслигини¸ Ўзбекистон Бош прокуратураси эса “ишнинг процессуал қонунчиликка мувофиқ олиб борилаëтганини” билдирган.\n2019 йил, 12 мартда эълон қилинган мақолани мана бу ерда ўқинг.\n2019 йилнинг июнида Хьюман Райтс Вотч ташкилоти Ўзбекистон ҳукуматини руҳий касал экани айтилаётган собиқ дипломат Қодиржон Юсуповни зудликда қамоқдан озод этишга чақирган.\n“У дипломатик хизматдан 10 йил аввал кетган ва айни пайтда Давлат хавфсизлик хизматининг Тошкентдаги тергов изоляторида сақланмоқда. Юсуповни суд ҳукми ўқилгунига қадар озод этиш лозим (суднинг биринчи мажлиси 17 июнга белгиланган). Ҳукумат, шунингдек, унга нисбатан ноинсоний муносабатда бўлингани, жумладан, қийноқ қўлланилгани борасидаги мурожаатлар юзасидан пухта, холис ва шаффоф тергов ўтказиши шарт”, дейилади Хьюман Райтс Вотч 2019 йил, 12 июнь куни тарқатган баёнотда.\n2019 йил, 13 июнда эълон қилинган мақолани мана бу ерда ўқинг.


Аллоҳ тарло Ўз каломи шарифи бўлмиш Қуръони каримда: “Бандалари ичида Аллоҳдан қўрқадиганлари-олимдаридир” деган. Бу ояти карима бандалар ичида олимларнинг фазлини, мартабасини белгилаб берибгина қолмай, уларнинг сўзларини аҳамиятини, айтган гапларини қувватини ҳам белгилаб беради. Демак, уламо Аллоҳдан қўрқиб бирор сўз айтар экан, уни қабул қилишимиз, уни айтганини сўзсиз қабул қилишимиз даркор.\nАллоҳ азза ва жалла бошқа бир оятда: “Баъзиларингиз баъзиларингизни ғийбат қилмасин. Сизлардан бирорталарингиз ўзининг ўлган биродарининг гўштини ейишни яхши кўрурми?”деб марҳамат қилган. “Ҳужурот” сурасидаги бу оятда Аллоҳ таоло мўъмин-мусулмон бандаларини ғийбатчиликдан қайтармоқда. Ғийбатнинг ҳаром, гуноҳи кабиралардан эканини ҳамма уламолар бир овоздан таъкидлаганлар. Бу иш нақадар қабиҳ ва нақадар ёмон эканини ояти кариманинг ўзида ҳам ажойиб услуб билан баён қилинмоқда. Бундан келиб чиқадики олимлар устидан гапириш, уларни ғийбат қилиш гуноҳ устига гуноҳ, охирига етиб бўлмайдиган шармандаликдир.\nАйтишадики, олимлар мажлиси, уларнинг суҳбати-диннинг ислоҳи, жасаднинг зийнатидир. Пайғамбаримиз соллоллоҳу алайҳи васаллам олимларни “пайғамбарларнинг меросхўрлари” деб атайдилар. Бу “меросхўрлар” модомики дунёга берилмасалар, ўзларидаги омонатга ҳиёнат қилмасалар буларга нисбатан беҳурмат бўлишимиз, уларни кетларидан ғийбат қилишимиз заҳарли гўштни ейишимиз кабидир.\nПайғамбаримиз соллоллоҳу алайҳи васаллам айтдилар: “Ҳамма олимларнинг ҳам олдида ўтираверманглар, агар бешта нарсадан бешта нарсага чақирса ўтиринглар. Гумондан ишончга, кибрдан тавозуга, душманликдан насиҳатга, риёдан ихлосга, рағбатдан зоҳидликка (чақирса ўтиринглар)”. Чунки Аллоҳ таоло: “Аллоҳнинг китобини одамларга таълим бериб ва ўзингиз ўқиб ўрганиб, ёлғиз Парвардигорга ибодат қиладиган кишилар бўлинглар” деб айтган. Бу оят илмга тарғиб бўлиб, олиму уламоларнинг фазилатларини ёритиб беради.\nДемак, олимларнинг динимиздаги ўрни, мавқеи беқиёсдир. Сўзимизни Хасан Басрийнинг гаплари билан қувватлаб айтамизки: “Олимлар юлдузларга ўхшайди. Агар кўриниб турса, одамлар улар билан йўл топишади. Агар кўздан йўқолиб, зулматда қолса, қаёққа юришни билмай ҳайрон қолишади. Олимнинг ўлими билан Исломда бўшлиқ пайдо бўлади. Вақт ўтса-да, бу бўшлиқни бирор нарса тўлдира олмайди”.\nўрта махсус ислом билим\nюрти мударрисаси И.Нурмуҳамедова\nМансуров А. Қуръони карим:маъноларининг таржимаси ва тафсири. -Т.: ТИУ, 2016. Б- 437. 35:28\nМансуров А. Қуръони карим:маъноларининг таржимаси ва тафсири. –Т.: ТИУ, 2016. Б-517. 49-12\nМансуров А. Қуръони карим:маъноларининг таржимаси ва тафсири. –Т.: ТИУ, 2016. Б-60. 3:79\nДругие материалы в этой категории: « Уламолар мисоли юлдузлардир, уларга эргашганлар ҳидоят топқусидирлар\tАшуро кунидан баҳра олайлик »


Раҳбарларга камбағалликдан халос этиш режасини ишлаб чиқиш топшириғи берилди — Review.uz\nРаҳбарларга камбағалликдан халос этиш режасини ишлаб чиқиш топшириғи берилди\nПандемия Ўзбекистондаги 450 мингга яқин оилалар даромадига жиддий таъсир қилиши мумкин. Шавкат Мирзиёев асосий мақсад камбағал оиланинг ҳеч бўлмаганда битта аъзосини иш билан таъминлаб, уларни муҳтожликдан чиқариш экани, шунинг учун ҳар бир оила, ҳар бир фуқаронинг муаммоси билан алоҳида шуғулланиш зарурлигини таъкидлади.\n3 июнь куни Ўзбекистон Республикаси Президенти Шавкат Мирзиёев раислигида камбағалликни қисқартириш масалалари бўйича видеоселектор йиғилиши ўтказилди.\nЎзбекистонда сўнгги ўн кун ичида ўрта ҳисобда кунига 70-80 кишида касаллик аниқланган\nПандемия шароитида энг фаровон давлатларда ҳам аҳоли бандлигини таъминлаш ва камбағалликни қисқартириш катта муаммо бўлиб қолмоқда. Мамлакатимизда ҳам ишсизлар сони кўпайди. Шунингдек, дастлабки ҳисоб-китобларга кўра, пандемия 450 мингга яқин оилалар даромадига жиддий таъсир қилиши мумкин.\nАҳоли бандлигини таъминлаш ва даромадини ошириш давлатимиз сиёсатининг устувор йўналишлари. Бу борада комлекс ва ҳудудий дастурлар ишлаб чиқилган, вазирлар, ҳокимлар ва секторлар раҳбарларининг вазифалари белгилаб берилган.\nКамбағалликни қисқартириш борасидаги ишлар ҳамда “Саховат ва кўмак” умумхалқ ҳаракати доирасида муҳтож оилаларни қўллаб-қувватлаш учун рўйхатлар шакллантирилган. Уларга мувофиқ, бугунги кунга қадар шундай оилаларнинг 540 мингтасига 307 миллиард сўмлик кўмак берилди.\nДавлат раҳбари асосий мақсад камбағал оиланинг ҳеч бўлмаганда битта аъзосини иш билан таъминлаб, уларни муҳтожликдан чиқариш экани, шунинг учун ҳар бир оила, ҳар бир фуқаронинг муаммоси билан алоҳида шуғулланиш зарурлигини таъкидлади.\n– Бу синовли даврда рақамлар ортидан қувиш эмас, балки халқни рози қилиш учун чин кўнгилдан ишлаш керак, – деди Шавкат Мирзиёев.\nЙиғилишда белгиланганидек, туман (шаҳар) сектор раҳбарлари энг қийналган ва муҳтож оилалар рўйхатини шакллантириб, уларни камбағалликдан халос этиш режасини ишлаб чиқади. Вилоят ҳокимининг иқтисодиёт ва маҳалла масалалари бўйича ўринбосарлари секторлар ҳамда тижорат банклари ишини мувофиқлаштириб, ижтимоий лойиҳаларни амалга оширишга масъул бўлади. Бош вазир ўринбосари раҳбарлигида Республика штаби уларнинг ҳисоботини эшитиб, муаммоларини ҳал қилишга вазирлик ва идоралар, тижорат банкларини жалб қилади.\nУшбу тизим Ягона ижтимоий реестр учун ҳам катта замин бўлади. Мутасаддиларга йил охиригача мазкур реестрни вазирлик - вилоят - туман - маҳалла кесимида тўлиқ жорий этиш бўйича кўрсатма берилди. Камбағаллик чегараси ва мезонларининг жаҳон амалиётида тан олинган 4 та ҳисоблаш усули Фарғона вилоятининг Тошлоқ тумани мисолида синовдан ўтказилиши белгиланди.\n02.03.2021 10:10 4.7K\nҚозоғистоннинг "SCAT" авиакомпанияси Ўзбекистонга қатновларни амалга оширади\nТошкентда иқтидорли мактаб ўқувчилари учун "Ҳоким стипендияси" жорий этилди\nБир йўла тўланадиган пул мукофотларини тўлаш тартиби белгиланди\nЎзбекистон Республикаси Президенти Шавкат Мирзиёевнинг Иқтисодий ҳамкорлик ташкилотининг видеоанжуман шаклида ўтказилган 14-саммитидаги нутқи\nННТлар фаолиятининг очиқлик индекси жорий қилинади\nПрезидентнинг айрим қарорларига ўзгартириш ва қўшимчалар киритилди


Медведев Навальний айбловларини «сафсата, компот ва қандайдир қоғоз» деб атади\n21:16 / 04.04.2017\n2017 йил 4 апрель куни Россия бош вазири Дмитрий Медведев Коррупцияга қарши кураш жамғармаси томонидан ҳукумат раҳбарининг «яширин империяси»га доир айбловларига нисбатан биринчи марта ўз қарашини билдирди. У орадан салкам бир ой ўтгач, ўзига нисбатан илгари сурилган айбларга фикрини билдиришга жазм қилди.\nМедведев мухолифат вакили Алексей Навальнийнинг айбловларига «Тамбов бекони» заводига ташрифи чоғида қарашларини билдирди. Мазкур корхона Россиянинг энг йирик агрохолдинг компанияси «Русагро» таркибига киради.\nМедведевнинг фикрича, Навальнийнинг суриштирувлари компот усулида тайёрланган: «унинг муаллифлари гўёки «у ҳеч қачон эшитмаган кишилари ҳақида ва ўзи ҳам бош вазир ҳам бўлмаган жойлар хусусида қандайдир қуйқа ва сафсаталарни тўплаган». КҚКЖ ходимлари «қандайдир қоғозларни, суратлар, кийимларни топиб, кейин улардан маҳсулот ишлаб чиқиб, тақдим қилишган», — дея ишонтирган бош вазир.\n«Сизлар ошкора айтаётган ўша қаҳрамон ҳам очиқчасига ҳамма ёмон, шунинг учун уни президент қилиб сайлашни таъкидлайди. Уялмасдан. Бунинг учун кўчаларга кўп ҳолларда балоғатга етмаганларни олиб чиқади. Шунинг ўзи жиноят учун етарли. Уларни ўз сиёсий дастурининг қарамларига айлантирмоқда. Бу қаҳрамон, маълумки, судланган ва шу маънода ҳеч қандай бошқа хаёллар бўлиши мумкин эмас», - деган Россия бош вазири Дмитрий Медведев.\nкоррупция Дмитрий Медведев Алексей Навальний


12.11.2018 19:48 0 122\n«Twitter» раҳбари Жек Дорси твитларни таҳрирлаш функциясини омма эътиборига ҳавола қилди.\nТақдимот Нью-Дели конференциясида бўлди. «Кўп фойдаланувчиларимиз ўзлари хато ёзган матларни тўғрилаш учун твитларни таҳрирлаш тугмасини киритишимизни исташарди», — деди Дорси. Унинг қўшимча қилишича, твитларни таҳрирлаш учун вақт жуда чекланган. Чунки машҳур фойдаланувчилар ва таниқли шахслар келгусида ўз ёзганларидан тониб қолишлари мумкин.\nМикроблоглар сервисининг фойдаланувчилари твитларни таҳрирлаш функциясини кўпдан бери кутишаётганди.\nТwitter Жек Дорси твитларни таҳрирлаш


Аборт қилган дояларнинг гуноҳи\n13:23 / 20.01.2019 | Boburxon | 1986\nАссалому алайкум! Болларни олиб ташлаётган дояларнинг (акушер) хукми нима? Агар бола никохсиз бўлсачи?\n- Ва алайкум ассалом! Олдирувчилар қанчалик гуноҳкор бўлишса олувчилар ҳам тенма тенг гуноҳкор бўлишади. Аллоҳ таоло “Таквир” сурасида марҳмат қилади:\nوَإِذَا الْمَوْؤُودَةُ سُئِلَتْ۝ بِأَيِّ ذَنبٍ قُتِلَتْ۝\n8. Ва вақтики, тириклай кўмилган қиздан сўралса…\n9. «Қайси гуноҳ учун ўлдирилган?»\nИсломдан аввалги жоҳилият даврида арабларнинг кўплаб ноинсоний, ваҳшиёна урф-одатлари бор эди. Жумладан, уларда қиз болани таҳқирлаш ҳаддан зиёд эди. Ҳаттоки катта бўлса, урушларда қатнаша олмайди, қайтага, асир тушиб, бизга шармандалик келтиради, деб, қиз болаларни тириклай кўмиб юборар эдилар. Ушбу икки оятда мушрикларнинг бу иши қаттиқ қораланмоқда ва қиёмат куни бу ҳақда савол-жавоб бўлиши таъкидланмоқда.\nТабиийки, қиёмат куни фақат мазкур нарса ҳақидагина савол-жавоб бўлмайди. Балки заррача, мисқолча амал ҳақида ҳам савол-жавоб бўлади. Аммо нима учун айнан қиз болани тириклай кўмиб юбориш иши ҳақида алоҳида таъкидланмоқда. Бу, аввало, ушбу ояти карималар нозил бўлаётган давр талаби шу эканининг далолатидир. Ушбу оятлар Исломнинг дастлабки даврида нозил бўлган. Ўша вақтда нозил бўлаётган оятлар калимаи тавҳидга, соф иймон ва эътиқодга чақириб, ширк, куфр ва бузуқ эътиқодлардан қайтариш билан бирга, мўминлик фазилатларига даъват қилиб, кофирлик разолатларидан қайтарар эди. Ўша пайт жоҳилиятининг кўзга кўринган разолатларидан бири эса аёл жинсини паст санаш, одам ўрнида кўрмаслик ва ўша тасаввурнинг самараси ўлароқ, қизларни тириклай кўмиб юбориш одати эди.\nЭнг муҳими эса бу оят Ислом дини дунёда биринчи бўлиб аёл жинсини улуғлаш борасида ёлғиз ўзи кураш бошлаганининг аломатидир. Ҳа, ўша даврда аёлларнинг инсонлик ҳуқуқларини ҳимоя қиладиган Исломдан бошқа томон йўқ эди. Ана шундай бир пайтда Ислом аёл жинси ҳам тўлақонли одам сифатида, Аллоҳ таоло мукаррам этган инсон сифатида ҳаққини олиши учун ўз курашини бошлади. Ўша пайтда нозил бўлган ояти карималар аёл ҳақидаги Исломий таълимотларни баён қилиш билан бирга, аёл жинсини ерга урувчи жоҳилий урф-одатлар ва қонун-қоидаларни қаттиқ қоралар эди. Ана ўша нарсалардан энг кўзга кўрингани қизларни тириклайин кўмиб юбориб, у келтирадиган ор-номусдан қутулдим, деб, ғурур билан гердайиб юриш эди. Ўша вақтда яшаган одамларнинг гувоҳлик беришларича, қиз бола тўрт-беш ёшларга етганда ота уни кўмиб ташламоқчи бўлса, онасига: «Қизимизни ясантириб бер, ўйнатиб келай», – дер эди. Бечора она «ўйнатиб келиш» нима эканини яхши билса ҳам, жоҳилият қонунига қарши чиқа олмас эди. У юрак-бағри тилка-пора бўлган ҳолда, қон ютиб, ўз жигаргўшасини бешафқат эрига ясантириб берарди. Ота номли махлуқ бўлса қизни овлоқроқ бир жойга олиб борар, унга ўйинчоқ бериб, ўйнатиб қўйиб, ўзи чуқур қазир эди. Чуқур тайёр бўлганда, қизни ўшанга тушиб, ўйнашга амр этар ва чуқурда ўйнаб турган гўдакни ўйини, ўйинчоғи билан бирга шафқатсизларча кўмиб ташлар эди. Инсон номига доғ бўлган бу иш жоҳилиятнинг қинғир тарозисида «юқори даража» деб тортиларди. Бу ишга ҳеч ким қарши чиқа олмас эди. Ўша ноинсоний одатга биринчи бўлиб Ислом қарши чиқди.\nМана, «Таквир» сурасининг аввалидан бошлаб, қиёмат қўрқинчларини васф қилиб, ҳаммани унинг даҳшатидан қўрқитиб олиб, «Ана шундай кунда одамларга нима бўлар экан?» деган савол пайдо бўлганда, биринчи бўлиб тириклайин кўмиб ташланган қизларнинг қайси гуноҳлари учун кўмилганлари сабаби уларни кўмганлар ва кўмишга ҳукм чиқарганлардан сўралиши таъкидлаб айтилмоқда.\nДарҳақиқат, жажжи қизчалар қайси гуноҳлари учун бунчалик шафқатсизлик билан ўлдирилар эди? У маъсум гўдакларнинг нима гуноҳлари бор эди? Ҳали улар гуноҳ қиладиган ёшга етмаган норасида эдилар-ку?! Ҳа, адолат, ҳақиқат назари билан қараладиган бўлса, у қизчаларнинг заррача ҳам гуноҳлари йўқ эди. Аммо жоҳилият назарида уларнинг айблари жуда ҳам катта – қиз бўлиб туғилганлари эди. Мазкура ҳимоясиз қизларга Қуръони Карим ҳомий бўлди. Уларнинг ҳаёт кечириш ҳаққларини ҳимоя қилди. Қиз болаларни тириклай кўмганлар қиёмат куни энг аввал шундан сўралишлари асрлар давомида, қиёматгача ибодат учун ўқиладиган оятларга битиб қўйилди. ("Тафсири Ҳилол" китобидан). Валлоҳу аълам!\nБомдод вақтида сафар\n5 марта талоқсан, манга ҳаромсан дейиш\nЗиёратгоҳга фарзанд сўраб бориш\nЖаҳл устида айтилган сўз\nЖаҳл устида талоқ\nТалоқ тушиб қолиш\nАка-сингил орасидаги силаи раҳм\nСҲАЙҲ Ҳазратларига бир нечта саволлар.\nБенамоз билан турмуш қуриш


Саволлар кўпаяверса, ишонч йўқолаверади. Соғлиқни сақлаш вазирлиги бугун нималарга аҳамият қаратиши керак? - Халқ сўзи\n21:51 22 Июль 2020 Сиёсат\nШу кунларда мамлакатимизда тиббиёт ходимларнинг етишмовчилиги, дорихоналарда айрим дори-дармонларнинг нархлари ошиб бораётганлиги, касалланганлар учун койкаларнинг камлиги, беморларни даволаш бўйича яхлит тизимнинг йўқлиги аҳолининг ҳақли эътирозларига сабаб бўлмоқда.\nВаҳоланки, мамлакатимиз Президенти томонидан март ойидан ҳозирги кунга қадар 20 дан ортиқ йиғилишлар, 10 дан ортиқ норматив-ҳуқуқий ҳужжатларда барча масалалар бўйича вазифалар аниқ-тиниқ белгиланган эди. Жумладан, 19 март куни «Коронавирус пандемияси ва глобал инқироз ҳолатларининг иқтисодиёт тармоқларига салбий таъсирини юмшатиш бўйича биринчи навбатдаги чора-тадбирлар тўғрисида» Президент қарори қабул қилинган эди.\nУнда, фуқароларимизга шунингдек, иқтисодиётимизга турли хил зарар ва омилларни олдини олиш бўйча чора- тадбирлар белгиланган эди.\nКўриб турганингиздек, март ойидаги фармонда ва унга кўра ташкил этилган жамғарма маблағлари ҳозиргидек ҳолатни юзага келмаслиги учун сарфланиши лозим эди. Энди ўз-ўзидан савол туғилади, бугунги кунда тиббиёт ходимларини кескин етишмаслиги, дори-дармон нархлари ошганлиги, фуқароларимизнинг коронавирусга тест топшириш деярли имконсиз бўлиб қолганлиги, тиббиёт соҳасидаги ходимларининг меҳнат таътили ёки бўлмаса ўз ҳисобидан таътилга чиқиб кетганлиги нима сабаб бўлди? Келинг, бу бўйича айрим мулоҳазаларни келтириб ўтамиз.\nБешинчидан, коронавирусга қарши туну кун курашаётган тиббиёт ходимларнинг ижтимоий ҳимояси етарли таъминланмагани учун ишдан бўшашлар, ўз ҳисобидан таътилга чиқиш ҳолатлари кўпайгани учун кадрлар етишмовчилиги келиб чиқди.\nТошкент шаҳри ва ҳудудларда мавжуд имкониятлардан келиб чиққан ҳолда санаторийлар, ўйингоҳ(стадион)лар ва шунга ўхшаган бино ва иншоотларни мослаштирган ҳолда коронавирус билан касалланган беморларга ёрдам бериш учун фойдаланишга тайёрлаш зарур.\nТиббиёт муассасаларидаги қўриқловчи, санитарка, ҳайдовчилар барча ходимларни)нинг ишга жалб қилиш учун уларнинг ойлик маошларини етарли даражада (камида 2 баробарга) ошириш керак. Меҳнат ва ўз ҳисобидан таътилга чиққан тиббиёт ходимларини барчасини ишга жалб этиш, шунингдек тиббиёт соҳасида ўқиётган 5,6 курс талабаларни оммавий ишга жалб этиш керак. Уларни ҳам муносиб иш ҳақи билан таъминлаш зарур. Тиббиёт коллежлари битирувчиларини ҳам ўзи яшаб турган маҳалласи, кўчасига, кўп қаватли уйларга патронаж ҳамшира сифатида бириктириш орқали ҳам ҳар бир хонадонга тиббий хизматни таъминлашимиз мумкин.\nБугунги кунда аҳвол қандай, ҳар бир беморга қанчадан маблағ сарфланяпти ва уларнинг таннархи (калькуляциясини) аҳолимизга очиқ айтишимиз керак. Бугунги кунгача қанча шифокор ҳимоя воситаси билан таъминланган, қанчаси касалланди, қаерда шифокорлар етишмовчилиги кузатилмоқда, қанча бемор уйида даволанмоқда? Соғлиқни сақлаш вазирлиги мана шулар ҳақида ҳам батафсил маълумот беришга ўтмас экан саволлар кўпаяверади. Саволлар кўпайган жойда гумон ва шубҳа кўпаяди, улар эса ишончга путур етказади. Ўзаро ишонч ва бир-бирини тушуниш бўлмаса мақсадга етиш шунчалар мураккаблашиши оддий ҳақиқат.


Беҳи раъногулдошлар оиласига мансуб бўлиб бўйи, 1,5-6 м гача етадиган дарахтдир. Танаси қорамтир-кулранг, сершох бўлиб, турилмаса илдиз поясидан кўплаб бачки новдалар чиқариб кўпайиб кетади. Дастлаб улар кўз илғамас тукли бўлади, аммо кейинчалик улар тўкилиб кетиб, ялонғоч қолади. Барглари тухумсимон ёки чўзиқ тухумсимон пастки томони сертук, кул ранг, усти тўқ яшил қисқа банди билан поя ва шохларида кетма кет жойлашган. Гуллари оч пушти, 5 бўлакли якка, йирик, гулкосачаси меваси учида сақланиб қолади. Меваси хар хил шаклда, ката кичиклиги ҳам ҳар хил. Сариқ, тўқ сариқ, баъзан қизғиш бўлади. 5 та уячасида уруғ жойлашган. Бехи сувсиз, ширин буруштирувчи таъмга эга бўлиб, ҳиди ёқимли. Апрел ойида гуллаб октябр-ноябр ойларида меваси пишиб етилади.\nБеҳи Ўрта Осиё, Кавказ, Қрим ва бошқа ерларда мевали дарахт сифатида ўстирилади. Хозирги вақтда унинг бир қатор янгидан-янги навлари етиштирилиб беҳизорлар ташкил қилинган. Беҳининг Япон тури хам мавжуд бўлиб, Ўзбекистонда оддий тури экилади. Жумладан, Бахри беҳи, Нон беҳи, Қува беҳиси кабилар учрайди.\nБеҳининг уруғи таркибида 20 % гача шиллиғ мода, 0,58 % амигдалин гликозиди, 8,15 % ёғ ва бошқа брикмалар билан бирга етилган мевасида 10 % гача қандлар, 6,2 % гача фруктоза, 5 % атрофида пектин ва 3 % дан ортиқ органик (олма, вино ва лимон) кислоталар, эфир мойи, мисс, темир тузлари ва бошқа брикмалар бор.\nИБН СИНО БОБОМИЗ ФИКРИЧА\nБеҳи шарбати меъдани кучайтиради, балғам қусишни тўхтатади сиқиб олинган суви истимага фойдали, у қон туфлашни хам тўхтатади.\nБеҳи терни тўхтатади, унинг ёғи совуқдан қўл-оёқ пўсти, юзлар ёрилганда уруғи эса томоқ қирилишида фойда қилади ва ўпка найини юмшатади. Бундан ташқари бобомиз Ибн Сино беҳи мевасидан тайёрланган дамлама ва қайнатмалардан дизентерия, ич кетиш касалликларини даволашда ва иштаха очувчи ва буриштирувчи, сийдик хайдовчи дори сифатида ҳам фойдаланганлар.\nМоҳияти:Шох баргларининг кулига сув қўшилса, тўтиёга ўхшаб қолади, қайнатиб қуюлтирилган (беҳи) шираси ўзидаги буриштириш билан тозалайди.\nТанлаш:Чўғга кўмилган беҳи енгилроқ ва фойдалироқ бўлади. У қуйидагича қилиб пиширилади: ичи ковланиб уруғи чиқариб ташланади ва ичига асал солиб, кўмилади.\nХоссалари: Буриштирувчи ва қувватли қиливчидир. Гули ҳам буриштирувчи, ёғи ҳам шундай. Шурин беҳида буриштириш камроқ бўлади. Уруғи эса буриштирмасдан юмшатади. У чиқиндиларнинг ички аъзоларга оқишига тўсқинлик қилади.\nЗийнати: Беҳи терни тўхтатади. Унинг ёғи совуқдан ёрилганда фойда қилади.\nШиш ва тошмалар: Ёғи учуққа фойда қилади.\nЖароҳат ва яралар: Ёғи ёмон сифатли яраларда ишлатилади.\nБўғимлар: Беҳини ( ҳаддан зиён) кўп ейиш (баъзан) асаб оғриқларини чиқариши мумкин.\nКўз аъзолари: Қўрга кўмиб пиширилгани кўздаги шишларга қўйилади. Агар унинг сиқиб олинган суви ёки олинган ёғи сийдик йўлига томизилса, сийдикнинг ачишиштириб тушишида фойда қилади.\nЁғи буйрак ва қовуққа ҳам фойда қилади: Агар беҳи овқатдан кейин ейилса, ични суради, кўпроқ ейилса, овқатни хазм бўлишидан олдинроқ ични келтиради. Унинг қайнатмаси бачадон тушишига қарши ҳуқна қилишда ишлатилади.\nНафас аъзолари: Сиқиб олинган суви астмада файдалидир. У қон туфлашни ҳам тўхтади. Уруғи эса томоқ қирилишинида фойда қилади ва ўпка найини юмшатади, шиллиғи ҳам ўпка найи қуруқлигини намлайди.\nОзиқлантириш аъзолари: Қусиш ва хуморга қарши фойда қилади, чанқоқни босади, меъдани кучайтиради. Беҳининг ивитилгани ёки қайнатмасини ундан тайёрланган ичимликдан сўнг истеъмол қилса, хуморнинг олдини олади. Ишҳани кучайтириш учун ҳам беҳидан шароб тайёрланиб, ичилади. Беҳи шарбати, унинг хоми меъдани кучайтиради ва балғам қусишни тўхтади.\nЧиқариш аъзолари: Сийдик ва ҳайз қонинини юриштивчидир. Айтишларича, бу беҳининг қўшимча таъсири бўлиб, унинг ичини қотиришига тобе бўлади. Асал билан пиширилгани кучлироқ юмшатади, лекин баъзан ични суриб ҳам юборади ва қотирмайди. Қўланжи ва ичак оғриқларига, ичбуруғга фойда қилади, ҳайз қонининг кўп кетишини тўхтатади.\nБеҳи аёлнинг силласини қуритадиган оғриқли ва кўп миқдорда келадиган ҳайзда ёрдам беради. Бу муаммодан, айниқса, климакс давридаги аёллар азият чекадидилар. Ҳайз келишидан 1 ҳафта олдин беҳи уруғидан тайёланган дамламани кунига 3 маҳал қабул қилсангиз ёки беҳини майда тўғраб чой сифатида дамлаб ичсангиз муаммо ҳал бўлади. Бунинг учун 1 ҳовуч беҳи уруғига 1,5 пиёла қайнаган сув қуйиб, 5-6 соат тиндириб қўйилади. Сўнг докадан ўтказиб, ярим пиёладан 20 дақиқа кейин ичилади. Беҳининг яллиғланишга қарши ҳамда боғловчи хусусиятлари аёлларда кўп учрайдиган цистит касаллигида асқотади. Бунинг учун бемор 3 махал беҳи баргидан тайёрланган дамламада остни чайиши керак. Бундан ташқари, беҳининг кайфиятни кўтарувчи, депрессияда қўл келадиган томонлари ҳам бор. Бу эса климакс давридаги руҳий ўзгаришларда анча қўл келади.\nБеҳининг янги шарбати бепуштликка даводир. Шарбатни ҳар куни 3 махал овқатдан кейин ярим пиёладан 20 кун давомида узлуксиз қабул қилиш лозим.\nБеҳининг бир тури борки, у асосан манзарали дарахт сифатида етиштирилади. У Япон беҳиси деб аталиб, маданий беҳидан фарқли равишда мевасининг таъми ўта нордон бўлади. Беҳининг бу тури чиройли қизил, сариқ, оқ рангларда гуллайди. Унинг меваси радиацияси кучли ҳудудларда ёки оғир металлар билан ишлайдиган кишилар учун жуда фойдали. Аммо Япон беҳисининг асосий фойдаси унинг таркибидаги С витаминининг кўплигидадир. Таркибидаги С витамини билан лимондан қолишмайди. Унинг таркибида темир ва мис моддаларидан ташқари яна марганец, Нарий, руҳ ҳамда магний мавжуд. Япон беҳиси (илмий тилда у хеномелес деб аталади) Қон томирлар (айниқса , капиллярлар) деворини мустаҳкамловчи, скелероз ва яллиғланишга қарши бир қанча шифобахш хусусиятларга эга.\nБеҳи шираси астма (бўғилиш) қон туфлаш, уруғидан олинган шиллиқ эритмани ўпка хамда нафас йўллари касалликларини даволашда қўлланилади.\nБоболаримиз беҳини шундай фазилатларга эга эканликларини билиб асосан егулик мева сифатида парваришлаб, мевасини итеъмол қилганлар. Бугунги кунда марказий Осиёда, хонадонлар томорқаларида ва боғларда беҳининг барча турлари бўлиб ундан мураббо, қиём, жем, мармелат тайёрлашмокда. Қуритилгани ва пишириб авайлаб осиб қўйилгани эса уй хавосини тозалаб ёқимли хид таратиб баҳоргача сақланади.\nСафроли бош оғриғида: 1 чимдим беҳи уруғини бир пиёла қайноқ сувда дамлаб, ширасини олиб, ҳар куни 3 маҳал овқатдан олдин ичилади.\nБавосилда: Беҳи шарбатини докага шимдириб орқа ичакка қўйилади. Муолажа ҳар куни бир ҳафта давомида амалга оширилади.\nШамоллаш, изтиробли йўталда: 4-5 дона яхши пишган беҳининг ичини ўйиб қўй думбаси, 1-2 чой қошиқ асал билан тўлдирилади ва газ буғхонасида паст оловда ярим соат пиширилган беҳи ўпка касалликларида, ҳатто зотилжамда ёрдам беради. Беҳи кунига 2 маҳал, овқатдан кейин истеъмол қилинади.\nБАЧАДОНДАН ҚОН КЕТИШДА:\nҚон тўхтатиш учун қуритилган беҳидан чой тайёрлаб кун давомида ичилади. Климакс даврида қийнайдиган қон кетишда беҳининг 7-8 бўлакка бўлиб устига бир пиёла қайноқ сув қуйилади. 5 дақиқа ўрта оловда қайнатиб, кунига 5-6 маҳал ярим пиёладан овқатдан олдин ичилади.\nОғриқли ва кўп келадиган ҳайзда: Кунига 3-4 маҳал чой қошиқ учида (майдаламай) беҳи уруғидан қабул қилинади.\nҲомиладорларда кузатиладиган токсикозда: 2-3 дона беҳини сувда ёки газ буғхонасида пишириб истеъмол қилинади. Бунда аёллардаги беҳузурлик, бош айланиши, турли ҳидларга нисбатан таъсирчанлик каби ҳолатларга барҳам берилиб, иштаҳа очилади.\nҚабзиятда: Бир чой қошиқ беҳи уруғига бир пиёла совуқ сув қуйиб, шилимшиқ ҳолга келгунча қайнатилади.\nБронхит, йўталда: Шилимшиқли дамламани кунига 2-3 маҳал, овқатдан 20-30 дақиқа кейин 1 ош қошиқдан қабул қилинади. Бу усул ошқозондаги оғриқларда (айниқса, гастиритда) яхши ёрдам беради.\nОғиз қуриши (ксеростомия): Баъзан оғиз қуриб, суҳбатлашишга тўсқинлик қилади. Бундай пайтда оғзингизга қуритилган бехи уруғидан бир чимдим солсангиз, муаммо хал бўлади. Истима кўтарилганида беҳи уруғини тил остига қўйиб, 10-15 дақиқа давомида шимилади.\nБеҳи барглари ; қандли диабетда қондаги қанд миқдорини пасайтириш учун кунига 3-махал 2 ош қошиқдан ичилади.\nҚон босми кўтирлганида беҳи баогларидан бир пиёла олиб қуритилади.Устига тиббий спиртдан ярим пиёла куйиб, қоранғу жойда бир хафта тиндирилади. Тиндирмадан кунига 2 махал ярим пиёла қайнаган сувга 20 томчидан томизилиб қабул қилинади.\nҚандли диабетда: беҳи барглари ҳамда мурғак новдаларидан тайёрланган қайнатма ичиш тавсия этилади. Бунинг учун 2 ош қошиқ беҳининг қуритиб майдаланган барги ва новдалари 2 пиёла сув билан паст оловда ярим соат давомида қайнатилади. Сўнг қайнатма совитиб сузилади, шарбатидан 1 ош қошиқ дан кунига 3 маҳал овқатдан кейин ичилади.\nАстма хуруж қилинганда:10 дона беҳи баргини яхшилаб Ювиб, устига 2 пиёла қайноқ сув қуйилади ва сув буғида 15 дақиқа қайнатилада Дамлама 1 ошқошиқдан кунига 2 маҳал овқатдан олдин ичилади.\nБеҳи уруғи: Гастрит, қабзият ҳамда юқори нафас йўлларининг яллиғланишида қуйидаги усул ёрдамида тайёрланган тинимадан фойдаланилади; 10 грамм беҳи уруғининг устига 1 пиёла қайнаган илиқ сув қуйиб, 5 дақиқа давомида аста-секинлик билан аралаштирилади. Чунки ундан аччиқ бодом таъми келадиган амигдалин номли модда ажралади. У эса ошқозон-ичак тизими учун зарали бўлиши мумкин. Тинитма докадан ўтказилиб, кунига 4 маҳал, овқатдан ярим соат кейин ичилади. Б тинитма тери куйишиларида ёки терининг қуриб, дағал тортишида ҳам асқотади. Зарарланган жойларни кунига 4-5 маҳал артиш тавсия этилади.\nКолит ( йўғон ичак яллиғланиши): 10 грамм беҳи уруғига 1 пиёла совуқ сув қуйиб, 1 кеча тиндирилади. Эрталаб докадан сузиб, кунига 3 маҳал чорак пиёладан ичилади.\nКўз оғриганда: Беҳи уруғидан тайёрланган дамламадан кўз оғриғиганда, яллиғланганда, говмичча чиққанда ҳамда томоқ оғриганда чайиш учун мўжалланади. Бунинг учун 1 чимдим беҳи уруғига 1 пиёла қайноқ сув қуйиб, 10 дақиқа иссиқ ўраб қўйилади. Сўнг сузиб олингач иссиқ ҳолда чайилади, кўз оғриганда эса кунига 3-4 маҳал тоза бинтга шимдириб яллиғланган жой артилади.\nБеҳили мураббо: Турли хил яллиғланиш жараёнларида асқотади. Мураббони чойга солиб 1 қошиқ асал билан аралаштириб ичилса, шамоллаш, ангина, грипп касалида малина, смародина каби мевалардан ҳам фойдаси кўпроқ тегади.\nБеҳининг шифобахшлик хусусиятига келсак, уни еган кишининг юраги, мияси ва меъдасига қувват бағишлайди, макони юрак бўлган хайвоний ва макони мия бўлган нафсоний хисга сурур бағишлайди, пешобни келтиради.\nШирин беҳининг суви илитиб суртилса, оёқ-қўлларнинг шиши, иссиқ мижозли жигар сустлигини бартараф этади, лекин совуқ мижозларга зарар келтиради. Ширин беҳини пиширмай ейилса, баданнинг бошқа жойларидан зарарли моддаларни оқишини тўхтатади. Лекин бунда баданда айрим аъзолар тиқилма ва тугунлар пайдо қилади.\nНордон беҳининг мижози биринчи даражада совуқ ва иккинчи даражада қуруқдир. Унинг шифобаҳшлик хусусиятлари агар ейилса, иссиқ мижозли меъдага қувват бағишлайди. Овқатдан кейин ейилса аста-аста хазм бўлади. Бордию меъда бўшлиғи пайтда истеъмол қилинса, иссиқ мижозли кишиларда ични боғлайди.\nНОРДОН БЕҲИ ШАРБАТИ\nНордон беҳи шарбатини, яъни сувини қуёшда қуюлтириб ичилса, тўғри нафас иллати, яъни бемор узала тушиб ётган холда нафас ололмайдиган хасталикни, хаво етишмаслик, қон қусиш, қайт қилиш иллати, хумор, чанқоқни босиш, тез-тез пешобга чиқиш ва бошқа қон келиш дардларга даво бўлади.\nШирин-нордон беҳи мижози иссиқ ва совуқликда деярли мўтадил ва иккинчи даражада қуруқдир. Унинг шифобахшлик хислатлари таъсири ва хусусиятлари юқоридагиларникига ўхшаш бир хил бўлиб озгина афзал жихати бор. Хаким Қурайший таъбирича, беҳиниг бу тури хаддан ошиқ ейилса, меъдада ел пайдо қилади.\nБеҳиларнинг ейиш баданни яйратади, бош оғриғи ва шамоллаб, бурундан сув келишни бартараф этади, жигар меъда ва меъда бошини бақувват қилади, аъзолар ночорлигини бартараф қилади, иштахани очади, овқатга иштиёқ уйғотади хомиладор аёлларнинг хомиласининг тушишини олдини олади, оғиздаги хидларни йўқ қилади. Бундан ташқари юрак ва мияга нафас йўллари билан борадиган бадбўй ва зарарли хидларни йўлини тўсади. Мастни хушёр тортиради, юракни беҳузур бўлиши ва қайт қилишни бартараф этади, баданни бўшашиши этни тиришиши ва ланжликни ислох қилади, юрак ўйнаши ва ўт копига шифо бағишлайди. Бошқа жойлардан меъдага зарарли моддалар оқиб тушиши ва ич кетишини тўхтатади, хомиладор ва эмизикли боласи бор аёллардаги тупроқ ва ҳар хил кесаклар ейишга бўлган мойилликни бартараф қилади.\nБеҳининг ўзини еса, бадан аъзоларида тиқилма ва тугунлар пайдо қилади, унинг суви зарарлидир. Беҳини асал билан мураббо қилиб берса барча зарарлар бархам топади. Аммо уни мураббо қилмай ўзини еса қорин ичидаги заиф аъзоларга зарари бор, хусусан ўпкани яни нафас йўлларини дағаллаштиради, қалтироқ, йўтал ва қўланж иллатларни, яъни йўғон ичак шишлари ва дардни пайдо қилади. Бундай пайитда АРПА бодиён ейилса, зарар ислох бўлади.\nИлмий тиббиётда беҳи уруғидан тайёрланган қайнатма кўз оғриганда, қабзиятда, юқори нафас йўллари шамоллаганда даво сифатида ишлатилади. Беҳи меваси таркибида темир моддаси кўплиги сабабли камқонлик билан оғриган беморларга тафсия этилади.\nМалхам халқ табобати маркази аъзолари беғи мевасининг қайнатмаси ва пиширилган меваси меъда ичак хасталикларида овқат хазм бўлишини яхшиловчи, жигар, қон туфлаш касалликларини даволашда ҳамда қусишга қарши таъсир қилувчи дори сифатида қўллашади. Уруғдан тайёрланган дамлама ич кетиши, қон тупуриши ва бачадон қон кетишида қўлланилади.\nАгар беҳи гулидан мураббо тайёрлаб ейилса, кўкрак ости аъзолари, юрак, қорин ичидаги аъзоларни бақувват қилади.\nБеҳининг баргларини боғласа захмлар-теридаги хар хил тошма яраларни қуритади.\nБизнинг «Малҳам» табобат маркази ходимлари бир неча йилдан буён беҳидан доривор ёғ олиш билан шуғулланиб келади бунинг хафсала қилиб уй шароитида ўзингиз хам олсангиз бўлаверади. Бунинг учун обдон, захо емаган беҳилар ишлатилади. Қизиқувчилар келсалар ёғ олишни ўргатиб қўямиз.\nБеҳининг ёғи мижози совуқ ва хўлдир. Суртилса бошнинг кепаги, чумоли чақиши ва оғиз бўшлиғи дардларига дори бўлади. Агар уни бурунга томизилса бош айланиши қулоққа томизилса, қулоқ шанғиллашига, пешоб йўллари захми, яъни сўзакка ва бошқа хасталикларга даво бўлади. Агар яланса чарчоқни ёйиб, тетиклик бағишлайди. Ундан ташқари у ейилса, иссиқ бош дарди, қон қусиш, жигар шиши, эски ич кетар, ичаклар даври ва ичакнинг яллиғланишини даф қилади.\nДанагининг ичидаги мағизи ейилса, томоқ ва халқумни юмшатади, иссиқ ва қуруқ йўталга шифо бўлади, меъда харорати, тил қизиши, овоз бўғилишига фойда қилади. Агар уни чайнаса, тишлар қорайишининг ва сарғайишини олди олинади. Агар ҳўл мижозли кишилар еса жинсий қувват бағишлайди нафас йўллари йўтал, овоз олиниши, сил ва ичакнинг ички деворлари яллиғланишига даво бўлади. Бир кунлик ейиш миқдори 9 гр дир.\nБеҳи шарбатининг тайёрлаш учун ширин, нордон беҳидан 400 гр олиб майдалаб, 1 л сувда қайнатиб ва устига 100 гр бинафша гул қўшиб ярим соат давомида қайнатилади. Совигандан сўнг докадан сузиб ўтказиб 100 гр га 50 гр дан асал қўшиб қайнатилади, ичига долчин ва занжабилни докага ўраб бир неча дақиқага солинади сўнг долчин ва занжабилни олиб қайнатма совитилади.\nБеҳи дамламаси тайёрлаш учун унинг меваси ички томондан озгина ўйилади ва уриғи олиниб ташланади хосил бўлган ғовакка сарёғ ёки асал қўшиб думба ёғи солиб духобкага то хил-хил бўлиб пишиб етилгунча қўйиб қўйилади. Уни кунда кун ора кечқурун овқатдан олдин еб туриш яхши фойда қилинади.\nУруғидан елимшак (шиллиқ эритма) тайёрлаш учун 5 гр (1 ош қошиқ) беҳи уруғини 1л қайнаб турган сувга солиб дамланади. Хосил бўлган ёпишқоқ эритмани ичак йўлларини юмшатиш учун 1 пиёладан 3-4 махал 4кун ичилади.\nБеҳи барглари ва ёш новдаларидан қанд касали ва қон босимини даволашда кенг қўлланилади. Бунинг учун барглари ва ёш новдалари гуллаш даврида олиб, салиқинда ерда қуритилади, 1-2 ош қошиқ барг ва новдаларнинг кукунидан олиб 1 стакан 300 мл сув қўшилади ва паст оловда 15 дақиқа қайнатилади. Совутилади, докадан ўтказилади ва 1 ош қошиқда кунига 3 махал ичилади.\nБеҳи е, дилингни қилади шодон,\nВасвасага иллати келади равон.\nЖигару меъдага қувват беради,\nИштаха очилар дил эса хандон.\nБолани тушишдан сақлайди беҳи,\nОғиздан хид қувиб, ёқлайди беҳи.\nКўнгил айниши-ю қусишни хайдаб,\nБеҳи деган номни оқлайди беҳи.\n«Фавойит Ал – инсон» (инсонларга фойдалар) китобининг муаллифи Хаким Давоий Ал-Ғилоний, XVI асрда ширин ва нордон беҳи хақида шуларни ёзиб кетган.\nХар икковин уруғидан йўтал даф,\nТомоқ билан ўпка учун яхши наф.\nХар иккови иштахага наф бироқ,\nҚабз қилар шарбатидан ичкан чоқ .\nСовуқдан лаб ёки оёқ ёрилса\nЯхши бўлар беҳи ёғи суртилса\nСовуқ бўлар мижоз учун бил беҳи\nМеда учун қувват бироқ май беҳи\nБуйрак учун қовуқ учун фойда\nМанфаат бор барча дардга мойида\nШирин беҳи унча кабиз этмайди,\nПишганидан асло зарар етмайди.\nҲа азизлар, мана беҳи хақида хам билиб олдингиз энди беҳи пишиқчилигидан фойдаланиб уни уйингизда мураббо-ю кампотлар қилиш сиздан.\nБеҳидан шошилиб кўп есанг хар чоқ,\nЎша онда сени тутар хиқчоқ.\nАсал еб юборсанг уни ортидан,\nХиқчоқ бир онда қочади йироқ.\nА.Н.Саттаров Т.Р.Абдурахманов *Дардинга давоман* М.Хасаний * Садолардан чиққан даволар* Х.Холматов.А.Қосимов *Доривор ўсимликлар *.М.Набиев.А.Иброгимов *Шифобахш неъматлар *Б.Хожиматова *Беҳи бисотидаги бехисоб даво* шифо инфо рўзномасидан\n. Мурожат учун телефон+998-74-998-5-998. Электрон почтамиз:abduqodir sattarov\n“ Малҳам” табобат маркази\nРаҳбари, Ҳалқ табиби.\n« Жаҳонгир Муҳаммад Каримов озодликда »


Мурод Исмоилов: “Ўйин дерби номига мос тушди” | "NAVBAHOR" FUTBOL JAMOASINING RASMIY WEB SAHIFASI\nМурод Исмоилов: “Ўйин дерби номига мос тушди”\nУчрашув якунлангач ўтказилган матбуот анжуманида дастлаб “Нефтчи” жамоаси бош мураббийи Мурод Исмоилов журналистарнинг саволларига жавоб қайтарди: “Дерби ўйинлари ҳар доимгидек кескин ва муросасиз руҳда кечади. Бугун ҳам бундан мустасно бўлмади. Стандарт вазиятларда хатога йўл қўйишимиз оқибатида, олдинги турларда мағлубиятларга учрагандик. Бугун ҳам айнан стандарт ҳолат голга олиб келди. Шукурки, стандартдан ўзимиз ҳам самарали фойдаланиб, дуранг қайд этишни уддасидан чиқдик. Қандай ҳолат бўлишидан қатъий назар, очко олишимиз шарт эди. Хатолар бўлди. Лекин, футболчилар борларини бериб ўйнашди. Дуранг қайд этганимиздан хурсандмиз. “Навбаҳор” учрашувда чиройли ўйин кўрсатди. Ашурматовни Наманганда яхшигина жамоани шакллантирганлигига бугун ҳам гувоҳ бўлдик. Ҳалол ўйини қоидасига амал қилиш борасида тўхталадиган бўлсак, битта вазиятда Рўзим Аҳмедов кўрсатмаларимизни эшитмай қолди. Қолган вазиятларда футболчиларимиз тўпни рақибга беришди. Қолган ҳолатларда ўйинчиларимизни қўпол ўйнашди демаган бўлардим. Футболда мана шунақа кескинликлар ҳам кузатилади”.


Морфин Калцекс – medu.uz – Дорилар ҳақида маълумотлар ўзбек тилида\nHome Йўриқномалар Морфин Калцекс\nПрепаратнинг савдо номи: Морфин Калцекс\nТаъсир этувчи модда (ХПН): морфин\nДори шакли: 10 мг/мл инъекция учун эритма\nфаол модда: морфин гидрохлориди 10,0 мг;\nёрдамчи моддалар: 0,1 M хлорид кислотаси эритмаси рН 3,0-5,0 гача, инъекция учун сув 1,0 мл гача.\nТаърифи: шаффоф рангсиз ёки сарғиш суюқлик.\nФармакотерапевтик гуруҳи: анальгетиклар, опиум алкалоидлари.\nМорфин гидрохлориди табиий алкалоиддир, кучли марказий таъсирга эга опиоидли наркотик анальгетиклар гуруҳининг асосий вакили ҳисобланади. Оғриқ қолдирувчи таъсири бош мия пўстлоғи, таламус, тўрсимон структура, лимбико-гипоталамус тизими, периакведуктал кул ранг ва желатинсимон субстанциядаги опиоид рецепторларга антогонистик таъсири билан боғлиқдир.\nМорфин гидрохлоридининг агонистик таъсири μ– и κ‑рецепторларга нисбатан кўпроқ, σ– и δ– рецепторларга нисбатан камроқ ифодаланган. Супраспинал анальгезия, эйфория, жисмоний қарамлик, нафасни сусайиши, n. vagus маркази қўзғалиши (брадикардия) μ‑ рецепторларга таъсири билан боғлиқ. κ‑ рецепторларнинг рағбатлантирилиши спинал анальгезияни, шунингдек седатив самара ва миозни (кўз қорачиғи торайиши) чақиради. Миоз морфинни дозасини ошириб юборилишини типик белгиси ҳисобланади.\nМорфин гидрохлориди марказий нерв тизими (МНТ) га таъсир этиб, ўткир ва сурункали оғриқни камайтиради, психомотор қўзғалишни пасайтиради, умумий релаксация ва эйфория чақиради.\nМорфин гидрохлориди нафас ҳажми ва сонини камайтиради, нафас марказининг карбонат ангидрид газига сезувчанлигини пасайтиради.\nМорфин гидрохлориди ички аъзолар (шу жумладан бронхлар мускулатураси тонусини ошириб, бронхоспазм чақиради) силлиқ мускулатураси тонусини ошириб, ўт чиқариш йўллари ва Одди сфинктери спазми, қовуқ сфинктери спазмини чақиради, ичак перистальтикасини сусайтиради (даволаниши қийин бўлган қабзиятга олиб келади). Қон томирларни кенгайтирувчи таъсири туфайли морфин гидрохлориди веноз оқимни секинлаштиради ва шу сабабли уни юрак етишмовчилиги ва ўпка шишини даволашда қўллаш мақсадга мувофиқдир.\nЎт қопи спазми ва тонуси кучайишида ўт босими ошади.\nУретрал сфинктер спазмлари сийдик тутилишига олиб келиши мумкин.\nУзоқ вақт қўлланилиши кўникиб қолиш ва қарамликка олиб келади.\nТери ости ва мушак ичига юборилганда қонга тез сўрилади. Циркулятор шок ҳолатида сўрилиши секинлашади. Тери остига юборилгандан кейин 50-90 минутдан кейин, мушак ичига юборилгандан кейин эса – 30-60 минутдан кейин максимал самарага эришилади, таъсир давомийлиги – 4-5 соатни ташкил қилади.\nФаол модданинг катта қисми жигар ва ичакда бирикмалар ҳосил қилади. Морфин асосан буйрак, жигар, ўпка ва талоққа, паст концентрацияда – бош мия ва мушакларга тарқалади. Морфин гематоэнцефалик ва йўлдош тўсиғидан осон ўтади, кўкрак сути (юборилган дозанинг 1% дан кам миқдорда) ва тер таркибига ўтади. Тахминан 35 % плазма оқсиллари билан боғланади. Тахминий тақсимланиш хажми мувозанат ҳолатида 3,3±0,9 л/кг тенг.\nМорфин жигарда глюкуронидларгача метаболизмга учрайди.\nМорфиннинг ярим чиқарилиш вақти (Т½) 2 соат, бирикмаларининг – 2,4-6,7 соат. Морфиннинг 10% дан кам қисми ўзгармаган ҳолда чиқарилади. Морфиннинг катта қисми бирикмалар кўринишида сийдик билан чиқарилади, лекин 10% гача бирикмалар кўринишида – сафро билан чиқарилади. Морфиннинг тахминан 90% га организмдан 24 соат давомида чиқарилади, унинг излари сийдикда 48 соатдан кўпроқ вақт сақланади.\nКексалик ёшидаги одамларда морфин организмдан тезроқ, янги туғилган чақалоқларда – секинроқ чиқарилади. Жигар ва буйрак функциясини бузилиши ҳам морфинни чиқарилишига таъсир кўрсатиши мумкин.\nОғир яраланиш, суяк синиши, куйиш жарроҳлик муолажаларидан кейинги кучли, ўткир оғриқ;\nмиокард инфарктидаги ўткир ва сурункали оғриқ, шунингдек ўткир панкреатит;\nхавфли ўсмаларда кучли, сурункали оғриқлар;\nбуйрак ва ўт қопида тошлар ҳаракатланиши натижасида оғриқлар;\nкўкрак қафаси жароҳатларида ва ўпкадан қон кетишида, йўтал хуружлари ҳаёт учун ҳавфли бўлиб қолганда, ўпка ракининг охирги босқичида бартараф этилиши қийин бўлган йўталда йўталга қарши восита сифатида;\nюрак чап қоринчаси зарарланиши ва ўпка шиши билан боғлиқ нафасни фаолияти бузилиши;\nанестезиядан олдинги премедикация (медикаментоз тайёрлаш) да қўлланилади.\nЮбориш йўллари – вена ичига (в/и), мушак орасига (м/и) ёки тери остига (т/о) буюрилади.\nИзоҳ: шишларда фақат м/и.\nВена ичига аста-секин юборилганда мушак ичига юбориладиган мувофиқ дозанинг ¼-½ қисми юборилади. Суюлтириш учун натрий хлоридининг 0,9% ли ёки глюкозанинг 5% ли эритмасидан фойдаланилади.\n12 ёшдан катта ўсмирлар ва катталарда\nДоза оғриқнинг оғирлиги ва пациентнинг жавоб реакциясига мос равишда танланади.\nДастлабки дозалар одатда 2,5 мг в/и ва 5-20 мг м/и ёки т/о ни ташкил қилади. Баъзи пациентларда етарлича оғриқсизлантириш учун анча юқори дозалар талаб этилиши мумкин. В/и га қўлланилганда морфин ётган ҳолатдаги пациентга аста-секин 4-5 минут давомида юборилиши муҳим. Катталар ва 12 ёшдан катта ўсмирлар учун кундузги дозалар одатда 100 мг дан ошмайди, лекин онкологик беморларга баъзида кунига 4 г юбориш талаб этилиши мумкин.\nЎткир оғриқда, 10 мг т/о ёки м/и. Зарур бўлганда инъекцияни ҳар 4-6 соатда такрорлаш мумкин.\nОперациядан кейинги оғриқни бартараф қилиш учун, 10 мг т/о ёки м/о ҳар 2-4 соатда (зарур бўлганда).\nСурункали оғриқларда, 5-20 мг т/о ёки м/и ҳар 4 соатда.\nМиокард инфарктида, 10 мг в/и аста-секин (минутига 2 мг), кейин 5-10 мг заруратга кўра.\nПремедикация учун, 10 мг гача т/о ёки м/о операциядан 60‑90 минут олдин.\nЖигар ва/ёки буйрак функциясини бузилиши бўлган беморлар\nЖигар ва/ёки буйрак функциясини бузилиши бўлган беморларда доза ½ гача камайтириш зарур.\nЖигар функциясини бузилиши бўлган беморларда дозаларни юбориш орасидаги интервал 1,5-2 бараваргача оширилиши лозим. Доза оптимал оғриқсизлантирилишга эришилгунча титрланади. Диализда доза танланиши талаб этилмайди.\nКекса ёшдаги ва кучсизланган пациентларга кичик дозалар (миокард инфарктида дозанинг ½ қисми юборилади) қўлланилади. Дозани минимал ножўя таъсирлар билан оптимал оғриқсизлантирилишга эришилгунча титрлаш лозим.\n1 ёшдан 6 ойликкача: бошланғич дозаси 100-200 мкг/кг ҳар 6 соатда;\n6 ойликдан 2 ёшгача: бошланғич дозаси 100-200 мкг/кг ҳар 4 соатда;\n2 ёшдан 12 ёшгача: бошланғич дозаси 200 мкг/кг ҳар 4 соатда.\nДозалаш пациентнинг жавоб реакцияси билан боғлиқ ҳолда мувофиқлаштирилади.\nВ/и 5 минут давомида қўлланилиши:\n1 ёшдан 6 ойликкача: бошланғич дозаси 100 мкг/кг ҳар 6 соатда;\n6 ойликдан 12 ёшгача: бошланғич дозаси 100 мкг/кг ҳар 4 соатда;\n1 ёшдан 6 ойликкача: бошланғич дозаси 100 мкг/кг в/и 5 минут давомида кейинги узоқ давом этувчи инфузия соатига 10-30 мкг/кг билан, пациентнинг жавоб реакцияси билан боғлиқ ҳолда;\n6 ойликдан 12 ёшгача: бошланғич дозаси 100 мкг/кг в/и 5 минут давомида кейинги узоқ давом этувчи инфузия соатига 20-30 мкг/кг билан, пациентнинг жавоб реакцияси билан боғлиқ ҳолда.\nУзоқ давом этувчи т/о инфузиялари қўлланилиши:\n1 ойликдан 3 ойликкача: соатига 10 мкг/кг, дозалаш пациентнинг жавоб реакцияси билан боғлиқ ҳолда мувофиқлаштирилади.\n3 ойликдан 18 ёшгача: соатига 20 мкг/кг, дозалаш пациентнинг жавоб реакцияси билан боғлиқ ҳолда мувофиқлаштирилади.\nНожўя таъсирлари тизим ва аъзолар гуруҳлари, шунингдек MedDRA учраш даражасига мувофиқ равишда таснифланади: жуда тез-тез (≥1/10), тез-тез (≥1/100 дан <1/10 гача), тез-тез эмас (≥1/1000 дан <1/100 гача), кам ҳолларда (≥1/10 000 дан <1/1000 гача), жуда кам ҳолларда (<1/10 000) ва номаълум (мавжуд маълумотлар бўйича аниқлаш мумкин эмас).\nКам ҳолларда: анафилактик шок.\nТез-тез: уйқучанлик, паришонлик.\nНомаълум: галлюцинациялар, дисфория (ички дискомфорт, қониқмаслик), хавотирлик, кайфият ўзгарувчанлиги, жинсий майл ёки потенция сустлашиши.\nНомаълум: бош оғриғи, бош айланиши.\nКўриш аъзолари функциясини бузилишлари\nНомаълум: миоз, кўзда иккиланиш.\nНомаълум: брадикардия, тахикардия, юрак титраши.\nНомаълум: юз қизариши, постурал гипотензия.\nНафас тизими, кўкрак қафаси ва кўкс оралиғи аъзолари функциясини бузилишлари\nНомаълум: нафас сусайиши, бронхоконстрикция.\nЮқори дозалар яққол нафас сустлашишини чақириши мумкин. Астмаси бўлган пациентларда морфин бронхоспазм чақириши мумкин.\nМеъда-ичак йўллари функциясини бузилишлари\nТез-тез: оғизда қуруқлик ҳис қилиш, кўнгил айнаши, қусиш, қабзият.\nЖигар ва ўт чиқариш йўллари функциясини бузилишлари\nНомаълум: ўт чиқариш йўллари спазмлари.\nТери ва тери ости тўқимаси шикастланиши\nНомаълум: тери қичиши, тошмалар, эшакеми, контакт дерматит.\nТаянч-ҳаракат ва ёндош тизимлар зарарланиши\nКам ҳолларда: мушак ригидлиги (айниқса юқори дозаларда қўлланилганда).\nНомаълум: тиришишлар (айниқса болаларда).\nБуйрак ва сийдик чиқариш йўллари функциясини бузилиши\nНомаълум: сийдик чиқаришни бузилиши, сийдик чиқариш йўллари спазми.\nНомаълум: гипотермия, тери ажралишини кўпайиши.\nСанаб ўтилган ножўя реакциялар пайдо бўлганда, шунингдек қўллаш учун йўриқномада кўрсатилмаган ножўя таъсирлар пайдо бўлганда шифокорга мурожаат қилиш зарур.\nМорфин гидрохлориди ёки ҳар қандай ёрдамчи моддаларга юқори сезувчанлик.\nНафаснинг ўткир сусайиши, бронхиал астма хуружлари.\nАлкоголь билан ўткир заҳарланиш.\nИчак тутилиши, келиб чиқиши ноаниқ бўлган қорин оғриқлари ёки «ўткир қорин».\nЗахарланиш билан боғлиқ ўткир диарея.\nБош мия ички босимини ошиши ёки бош мия жароҳати, бош мия ўсмаси.\nЮрак коронар касаллиги.\nБуйрак усти безлари етишмовчилиги (Аддисон касаллиги), буйрак усти безлари ўсмаси (феохромоцитома).\nОғир жигар ва буйрак касалликлари.\nМоноаминоксидаза (МАО) ингибиторлари билан биргаликда қўллаш ёки уларни қўллаш тўхтатилгандан кейин 2 хафта ўтмасдан қўллаш мумкин эмас.\nМорфин гидрохлоридини ўт чиқариш йўлларида бевосита жарроҳлик операциясидан кейин, шунингдек токсинлар туфайли ривожланган диарея вақтида қўллаш мумкин эмас.\nМорфин гидрохлоридини алкоголь ёки уйқу чақирувчи препаратлар таъсиридаги хавотирлик ҳолатида қўллаш мумкин эмас.\nМорфин гидрохлоридининг сусайтирувчи таъсирини МНТнинг бошқа депрессантлари (алкоголь, барбитуратлар, нейролептик ёки антипсихотик воситалар, бензодиазепинлар, антидепрессантлар, аллергияга қарши ёки антигистамин воситалар), МАО ингибиторлари, физостигмин, неостигмин, амфетамин кучайтириши мумкин. Уларнинг ўзаро таъсири МНТ ва нафас сусайишини чақиради, гипотензив таъсирини кучайтиради.\nМорфин гидрохлоридини МАО ингибиторларини қабул қилиш тўхтатилгандан кейин 2 хафта ўтиб буюриш мумкин.\nТрициклик антидепрессантлар, асосан дезипрамин, морфин гидрохлоридининг анальгетик таъсирини кучайтиради ва узайтиради.\nБошқа опиоидлар билан бирга қўллаш седатив таъсирини кучайтиради.\nМорфин гидрохлориди вена ичига юбориладиган ва учувчан умумий анестезия моддаларининг таъсирини кучайтириши мумкин.\nБаклофен морфин гидрохлоридининг седатив таъсирини кучайтиради.\nМорфин гидрохлориди плазмада эсмолол концентрациясини ошириши мумкин.\nМорфин гидрохлориди габапентиннинг биокираолишлигини оширади.\nРифампицин морфин гидрохлориди метаболизмини кучайтириши мумкин.\nЦизаприд билан бирга қўлланилганда плазмада морфин гидрохлоридининг концентрацияси ошади (токсиклик хавфи).\nРитонавир морфиннинг плазмадаги концентрациясини камайтириши мумкин.\nОпийга ўхшаш аралаш агонистлар‑антагонистлар ва қисман агонистлар (пентазоцин, буторфанол, бупренор) морфин гидрохлориди таъсирини камайтиради. Бу препаратлар морфин гидрохлоридини узоқ вақт қабул қилаётган беморларда абстиненция симптомларини кучайтириши мумкин.\nМорфин гидрохлориди ва метоклопрамид ёки домперидон билан бирга қўлланилиши морфин гидрохлоридининг меъда-ичак йўллларига таъсирини камайтиради.\nМорфин гидрохлориди антидиуретик гормонни ажратиб, диуретик воситалар таъсирини камайтиради, шунингдек ич сурги воситалар таъсирини камайтиради.\nОпиоидлар мексилетин сўрилишини секинлаштиради.\nМорфин гидрохлориди органик фосфатлар токсиклигини оширади.\nМорфин гидрохлориди аминофилин, гепарином, тиопентал, пентобарбитал, фенобарбитал ва метараминол билан номутаносиб, шунинг учун уларни бир шприцда аралаштириш мумкин эмас (аралашмада қўллаш).\nМорфин тузлари pH ўзгарувчанлигига сезувчан ва ишқорий муҳитда чўкма хосил қилиши мумкин.\nБронхиал астмаси, яллиғланиш ёки ичак обструктив касалликлари, миастения, простата безини катталашиши ва ҳомиладор пациентларга морфин гидрохлоридини буюришда эҳтиёткорликка риоя қилиш керак.\nКекса ва холсиз пациентларга, буйрак ва/ёки жигар функцияси бузилишлари, гипотензия ва тиришишларга мойиллиги бўлган пациентларга морфин гидрохлоридини пастроқ дозаларини қўллаш керак.\nЎт чиқариш тизими бузилишлари бўлган пациентларда эҳтиёткорлик билан қўллаш керак (шунингдек келиб чиқиши билиар панкреатит холларида), чунки морфин гидрохлориди Одди сфинктерини спазмини ва холатини ёмонлашишини чақириши мумкин.\nМорфин гидрохлориди аритмияси, оғир cor pulmonale, шунингдек сийдик чиқариш йўлларини санчиғи бўлган пациентларга эҳтиёткорлик билан қўллаш керак.\n1 ёшгача бўлган болаларга йўтални даволаш учун одатда морфин гидрохлориди қўлланмайди.\nМорфин гидрохлоридини қўллаганда руҳий ва жисмоний қарамлик ривожланиши мумкинлигини эътиборга олиш керак.\nАбстиненцияни тезлашишидан сақланиш учун жисмоний қарамлиги бўлган пациентларни опиоидлар билан даволашни аста-секин тўхтатиш керак.\nДаволашни бошлашдан олдин шифокор вазиятни бахолайди ва морфин гидрохлоридини агар она учун фойда бола учун мумкин бўлган хавфдан юқори бўлган холларида буюриш мумкин.\nМорфин гидрохлоридини бевосита туғруқдан олдин қўллаганда нафасни сусайишини чақириб чақалоқни хавф остига қўйиши мумкин.\nМорфинга қарам оналарда кам тана вазнли болалар туғилади, бундай холларда шунингдек янги туғилган чақалоқлар ўлими юқори бўлади.\nТуғилгандан кейин янги туғилган чақалоқларда абстиненцияни қуйидаги симптомлари кутилиши мумкин: анормал рефлекслар, мушак тонусларини ошиши, тиришишлар, ич кетиши, кўп терлаш.\nМорфин гидрохлоридини туғруқдаги оғриқларни камайтириш учун қўллаш мумкин эмас.\nМорфин гидрохлориди кўкрак сутига ажралади (юборилган дозадан 1% камроқ), шунинг учун уни эмизаётган оналарга қўллаш мумкин эмас.\nТранспорт воситаларини бошқариш ва харакатланувчи механизмларга хизмат қилиш қобилиятига таъсири\nПрепарат кутилмаган эътибор ва харакат координациясига таъсир қилиши мумкин, шунинг учун морфин билан даволаш вақтида транспорт воситаларини бошқариш ва бажариш учун эпчиллик ва тезкор реакция зарур бўлган хавфли ишни бажариш мумкин эмас.\nМорфин гидрохлоридига сезувчанлик индивидуалдир. Юқори сезувчанлик 2 ёшгача бўлган болалар (нафаснинг сусайиши ва қўзғалувчанлик) ва кекса ёшдаги пациентларга (нафасни сусайиши) хосдир. Сезувчанлик морфин ёки наркотикларни мунтазам қабул қилган пациентларда камайиши мумкин.\nПаст даражада интоксикация симптомлари: эйфория, уйқучанлик, миоз ва ичак фаолиятини секинлашиши.\nОғир захарланиш нафасни сезиларли сусайиши, кўз қорачиғининг кучли торайиши ва кома билан характерланади. Нафас олиш қийинлашишининг натижаси бўлиб, цианоз ва тўқималарнинг гипоксияси, капиллярлар зарарланиши ва шок ҳисобланади. Захарланишнинг бошқа симптомлари бўлиб тана ҳароратининг пасайиши, мушаклар ланжлиги, тил бўшашиши натижасида нафас йўллари сусайиши ҳисобланади.\nГипотензия, гипотермия ва нафас сусайишини даволаш – симптоматик даволаш. Дарҳол сунъий нафас ёки назорат қилинадиган нафас ёрдамида тегишли нафасни тиклашга эътибор қаратмоқ лозим. Гипотензия ҳолатида натрий хлоридининг изотоник эритмаси ёки плазма ўрнини босувчи бошқа восита буюрилади. Натижа қониқарсиз бўлганда қўшимча минутига 5‑15 мкг/кг дозада дофамин юбориш мумкин.\nМорфиннинг махсус антидоти интоксикация симптомларини камайтирадиган налоксон ҳисобланади. Налоксоннинг тавсия қилинадиган дозаси катталар учун 0,4 мг (болалар учун 0,01 мг/кг) в/и аста-секинлик билан, лозим бўлганда дозани пациент уйғонгунча ҳамда йўтал ва нафас рефлекслари тиклангунча аста-секин ошириш мумкин. Морфин билан захарланишда препаратларни чиқариш усуллари (перитонеал диализ, гемодиализ, гемоперфузия) қўлланилмайди.\nИнъекция учун эритма 10 мг/мл.\n1 мл дан I гидролитик синфнинг синдириш чизиғи ёки нуқтасига ва иккита белгиловчи халқага эга рангсиз шиша ампулада.\n5 ампуладан поливинилхлоридли пленкадан алюминийли фольга билан беркитилган контурли уяли ўрамда.\n2 ёки 20 контурли уяли картон ўрамда қўллаш бўйича йўриқномаси билан бирга.\nЁруғликдан ҳимояланган жойда оригинал ўрамда сақлансин.


Жириновский инсоният учун таҳдид манбаини очиқлади | Qalampir.uz\nЖириновский инсоният учун таҳдид манбаини очиқлади\nОлам\t29 Октябрь 2019 11:16 3281\nРоссия Федерацияси Давлат Думасидаги ЛДПР фракциясининг раҳбари Владимир Жириновский ақидапараст одамларни бутун инсоният учун хавф манбаи деб атади. Бу ҳақда сиёсатчи ўзининг telegram каналида ёзди.\nЖириновскийнинг сўзларига кўра, 16 ёшли швед фаоли Грета Тюнбергдан илҳомланган кўплаб ёшлар глобал исишни секинлаштириш кераклиги ҳақида гапирмоқда. Бироқ, унинг фикрига кўра, улар инсониятнинг бир қисмини йўқ қилишга олиб келадиган усулларни тарғиб қилади.\nЛДПР раиси ишлаб чиқаришни чеклаш очликни, уйларни иссиқлик билан таъминлаш учун энергия танқислигини келтириб чиқаради, деб ҳисоблайди.\nУнинг фикрига кўра, ишонувчан одамлар инсониятга зарба беришга одатланган. "Инсон ҳуқуқларини ҳимоя қилиш ва тазйиқларга қарши кураш мавзуси ҳам худди шу мақсадда ишлатилади" деди Жириновский.\n"Бу жуда тўғри фикрлар, улар жуда чиройли кўринади, одамларнинг ҳис-туйғуларига зарар етказади, аммо кенг кўламли кампанияларнинг мақсади бутун инсониятга зарба бериш, унумдорликни пасайтириш ва дунё аҳолисини қисқартиришдир", деди у.\nСиёсатшуноснинг қўшимча қилишича, манфаатдор бўлганлар сиёсий амбицияларини рўёбга чиқариш учун дунё аҳолисини 500 миллион кишига камайтиришга тайёр, чунки уларни бошқариш 7-8 миллиардга қараганда осонроқ бўлади.\nВладимир Жириновский Грета Тюнберг таҳдид\nЖириновский СССР нега парчаланганини айтди Ортиқхўжаев кимга таҳдид қилгани фош этилди\n16 Февраль 16:50 49473\n17 Февраль 00:17 30134\n16 Февраль 17:51 25736\n16 Февраль 18:21 23490\n17 Февраль 20:03 20298


Ajab!!! - Страница 3 - uForum.uz\n09.03.2013 16:45 #21\nАммо шундай воқеа бўлган эди.Ҳатто улар мени ер юзида ҳали иҳтиро қилинмаган сок билан сийлашган ҳам эди.\nБаҳодир ака, батафсилроқ сўзлаб берсангиз-чи, илтимос. Ўйлайман-ки, кўпчиликка қизиқ бўлиб, уларнинг баъзилари ҳам ўхшаш ҳолатларни келтириб қолишар.\nOmoN, gofurov, Отабек Грузин\n09.03.2013 17:37 #22\nОлдиндан айтиб қўйишим керак Шокиржон. Мен билан шундай бир воқеа бўлиб ўтган эди, бир пайтлар, аниқроғи 1985 йил 20 июнь куни. Буни исботи менда албатта йўқ, лекин бу бир мунозара бўлиб қолиши учун айтиб бераман.\nЎша куни мен уҳлаётган эдим. Кечаси уйқумда туш кўрибман, роса чанқаган эканману пақирлаб сув ичсам ҳам ҳеч чанқоғим босилмаш эмиш. Уйғониб кетдим, оғзим қуриб кетган. Секин ўрнимдан туриб ҳонамдаги чироқни ёқиб қарасам соат 3. Ҳонамдан аввал верандага, сўнгра ҳовлига чиқилар эди. Веранда эшигини очсам ҳовли ёп ёруғ. Ёзда эрта тонг отади, лекин бу ёруғлик табиий эмаслиги шундоққина кўриниб турарди. Ҳайрон бўлдим. Ташқарига чиқсам қўшни ҳовлида, 7-8 метрлар чамаси баландликда қандайдир прожекторлар ёниб турарди. Очиғи дарҳол ҳаёлимга НУЖ келди. Авваллари ҳам қизиқар эдимда. Текширмоқчи бўлдим. Қўшни билан деворимиз 2 метрлар эди чамаси. Бир сакраб деворни тепасини ушладим. Деворнинг тепасига "шапка" қилинмаган эди, шунинг учун иккита ғишт кўчиб, мен пастга қуладим. Кейин югириб бориб табуреткани олиб келдим. Осонлик билан девор устига чиқдим. Шунда атроф зимистон бўлиб кетди. Ўйланиб қолдим:- ярим кечаси девор устида нима қиляпман?-деб. унча узоқ ўйланмай, қўшнининг таморқаси ўртасида, ерда диаметри чамаси 1 метрдан ошиқроқ айлана ёруғлик пайдо бўлди. Қараб турсам, ерга цилиндрсимон шиша билан ўралган бир лифт туша бошлади.Ичида одами билан.(гуманоид эмас). Менга қараб "сакра" деди. Рости сакрагани бироз иккиландим. Сабаби у ерда 6 ой бурун бир кампир яшаб, 90 ёшида вафот этганди, ҳовли қаровсиз эди. Менга ер кўринмасди, ҳарқандай ғўлалар, симлар бўлиши мумкин эди.Шунда:-Сакрайвер, қўрқма-деди. Мен дадил сакрадим. (у ўша қўрқма сўзи билан мени қўрқмайдиган ҳолатга олиб кирди, деб ўйладим).Мен ерга тушганимда, ўзимни ҳудди секинлаштирилган кадрдаги каби ҳис қилдим. Ерга гўё қўндим. -Бошқа планетадан келдизми?- деворибман шошилишда. - Бу ёққа кир кейин биласан-деди. (эътибор қаратинг соф ўзбек тилида гапиряпти). Мен лифтга ўнг оёғимни қўйиб, кейин чапини қўйишим билан, орқамга қарасам лифт ёпилган. Савол бермадим, лекин унинг кўзларига қарадим.- оддий механизм, инсон кўзи илғамайдиган ва қулоқлари эшитмайдиган даражада тез ва овозсиз ишлайди -деб тушинтирди. Биз кўтарила бошладик.Ҳонага каллаларимиз кириб кела бошладию, аммо бизни ўраб турган шишасимон лифт деворлари йўқолиб кетди. Биз турган нарса эса полни ҳосил қилди.\n09.03.2013 17:46 #23\nO`zim hayron bo`lgandim, nega bunday narsalarni ko`rmayman deb, ichmayman ham, chekmayman ham.\nAmmo hazilni yig`ishtirib qo`yib gapirsak bu narsalarni ko`rganlar ancha ko`p bo`lib chiqadi.\n09.03.2013 17:50 #24\nБиз турган нарса эса полни ҳосил қилди.\n09.03.2013 18:01 #25\nЙўқ, бўлгани йўқ. Улар ҳали\nер юзида ҳали иҳтиро қилинмаган сок\ngofurov, Баходир кушаков, Отабек Грузин\n09.03.2013 18:06 #26\nҲона диаметри 5 метрлар чамаси доирасимон эди.Гумбазли.Ўртада бир стол ва 5 та кресло турибди. Креслолар 07 жигули ўриндиқларига ўҳшаш. Ҳонада соя йўқ. Ҳона лекин жуда ёруғ. Ёруғлик манбаини топа олмадим. Ўтир деб бир креслони кўрсатди.Ўтирдим, ўзи рўпарамга ўтирди. -Ярим кечаси ташқарига нима учун чиққандинг?-сўради. - Чанқаб кетгандим - дедим. Шу пайт ҳона деворида бир эшикнинг ўлчамида дарча пайдо бўлди. Уям ўша "оддий механизм" шекилли, мен ҳатто сезмадим ҳам деворнинг бир парчаси йўқ бўлиб қолганини. Суф деб йўқотиб юборгандек. Бир аёл пайдо бўлди. Қўлида патнис, патнисда иккита стакан, стаканларда қип қизил бир нарсани олиб келиб, бизнинг столга қўйиб қайтиб кириб кетди. Ҳайрон бўлдим. У аёл бирор марта ҳам менга эътибор қаратмади. Шунда савол бердим:-Нима бу кибернетик организмми? У:- йўқ, нега энди, у ҳам сен каби одам.-жавоб берди. - Ундай бўлса нима учун менга, ер одамига бирор марта ҳам эътибор қаратмади? - Нега сенга қараши керак? у сени, сен ўзингни билганингдан ҳам кўра яҳшироқ билади.Ич - деб олдимга стаканни сурди. Бироз тўҳталдим. У буни сезиб, бир стаканни ўзи кўтара бошлади. Орқасидан мен ҳам ича бошладим. Агар сув ёки бир нарса истеъмол қилсангиз, одатда томоғингиздан ўтаётганини ҳис қилиб сезиб турасиз. Аммо мен бу нарсани ичаётиб, томоғимдан бирор нарса ўтганини сезмадим, оғзимда йўқ бўлиб кетгандай. Мазаси, қандай роҳатбаҳшлигини сўз билан айтиб беролмайман. Ичиб бўлгач кўзларимни катта очиб яна унга қарадим. - Оддий олма соки-жавоб берди кўзларимдан савол маъносини тушиниб. - Менимча ошқозонимга ҳеч нарса тушмади шекиллигу?-десам, - тўғри, ошқозонга етиб бормайди, демак сенда ҳожатҳонага (узр) боришга ҳеч қандай эҳтиёж қолмайди. Бизда ҳеч нарса ейилмайди, фақат ичилади ва биздан чиқинди чиқмайди, бизда ҳожатҳона умуман йўқ-деб тушинтирди.\nЭрталаб уйғониб ташқарига чиқсам онамлар:- Баҳодир уйимизга кечаси ўғри тушибди, деворнинг ғиштларини кўчириб юборибди, табуреткани қўйиб, кейин қочибди - деб қолдилар\n09.03.2013 18:08 #27\nMen o`zim bunday narsalarni ko`rmagan bo`lsam ularning mavjudligiga ishonaman. Har xil filmlar ko`rib va ilmiy ommabop maqolalarni jon deb o`qiyman. Yaqinda bir disk olib shu narsalar haqida filmlar tomosha qildim (unchalik yoqmadi) va u yerda olgan axborotimga ko`ra bu narsalar AQSh hukumati tomonidan ahamiyat berilmas, Rossiya hukumati tomonidan esa rasman o`rganilar ekan. Bizda-chi? Bizda bunday narsalar bilan rasmiy (yoki norasmiy) shug`ullanadiganlar bormi?\n09.03.2013 18:17 #28\nТафсилотларига қараганда ишонарли кўринмоқда. Ортга, ўрнингизга қайтганингиз эсингизда йўқми? Ҳаётингизда ушбу ҳодисага қадар ва ундан кейин уйқуда юриш ҳолати бўлганми, Баҳодир ака?\nUstoz, gofurov, Баходир кушаков, Отабек Грузин\n09.03.2013 18:18 #29\nКимда қандай савол туғилган бўлса марҳамат, Мен унга - бизни бошқалар ҳам кўриб туришгандир, кўчада одам кўпайиб кетгандир -десам, У:-бизни ҳеч ким кўраётгани йўқ, биз ҳоҳлаган одамимизга кўринамиз-деди. Мен:-Нима ракетангиз кўринмас бўла оладими?-десам, У:-йўқ, биз қўнган еримизда шундай биомайдон (биополе) ҳосил қиламиз, натидажа биомайдон ҳудудига кирганки инсон бизга эътибор қаратмайди-деб тушинтирди. Қандай ҳайрлашганимни эслолмайман, билмайман.Энди буёғи ўзингизга ҳавола, ишониш ишонмаслик.\n09.03.2013 18:40 #30\nуйқуда юриш ҳолати бўлганми,\nЛунатизм демоқчисизда Шокиржон? Йўқ ундай ҳолат бўлмаган. Ўзим учун ҳам бир жумбоқдек бўлиб қолган. Онамларга мен эдим кечаси "инопланетян"лар билан гаплашдим деб айтиб берсам ишонгандек бўлгандилар. Дадамлар Тошкентга рейсга кетгандилар, келганларидан кейин айтиб берсам, менга категорически таъқиқладилар,бирор ерда айтиб беришни, лекин ўзлари менинг ёлғон гапирмаслигимни билганлари учун ишонгандилар. Советларда бундай гапларни гапириш кўпам яхши қабул қилинмасди, ҳабарингиз бор. Шунинг учун анчагача ҳеч кимга айтмадим. Ўша сокни ҳозирга қадар ўйлаб юраман, балки шу соҳа мутаҳассислари шундай сок ярата олишар?


Қишда туғилган чақалоқлар инсультга мойилроқ бўлишади...ми?\nУзоқ яшашнинг оддий усули аниқланди\nДаниялик олимлар қабул қилинаётган алкоголь миқдорини камайтириш ва чекишни ташлаш қаришни кечиктиришини ва узоқ умр кўриш имконини беришини исботлади. Улар зарарли одатлар ҳамда тери ва кўзда ёш ўтиши билан юз берадиган ўзгаришлар ўртасидаги алоқани аниқлаш орқали шундай хулосага келди. Мутахассислар мақоласи Journal of Epidemiology & Community Health журналида эълон қилинди.\nИнсон бошини кўчириб ўтказиш бўйича илк операция ўтказилди\nХитойда инсон бошини бошқа танага кўчириб ўтказиш бўйича дунёдаги илк операция бўлиб ўтди. Айтиш жоизки, операция мурдада ўтказилган ва 18 соат давом этган. Жараён давомида умуртқани, асаб толалари ва қон томирларини тиклашга муваффақ бўлинган...\nСемизликнинг асосий сабаби нимада?\nАҚШдаги Бейлор тиббиёт коллежининг олимлари аспросин гармони иштаҳа ва тана оғирлигини назорат қилувчи мия фаолиятини тартибга солишини аниқлади. Ушбу бирикманинг пасайтирилиши очлик ҳисси ҳамда истеъмол қилинадиган озиқ-овқат миқдорини камайтиради, деб хабар берди MedicalXpress.\nҚалампир ҳам фойдали бўларкан-да...\nОлимлар қалампир ва бошқа аччиқ гармдорилар ортиқча вазндан халос бўлишга ёрдам беришини ва шўр нарсаларга бўлган талабни камайтиришини аниқлади...\nКамҳаракатлилик барвақт ўлимга сабаб бўлади...\nСиз қимирламасдан қанча узоқроқ ўтирсангиз, соғлиғингизни шунча кўпроқ хавф-хатарга қўясиз. Колумбия университети тадқиқотчилари шундай хулосага келишди.


“Иш жойимга олиб бораман, дегандингиз-ку! Нега бу ерга олиб келдингиз?” – ТАФСИЛОТ\nҲажв 333 марта кўрилган\n“Иш жойимга олиб бораман, дегандингиз-ку! Нега бу ерга олиб келдингиз?”\n– Ажойиб қизингиз бор экан-ку! – деди аввал Комилжонга, сўнг Донога ўгирилди. – Қизим, биласанми, дадангнинг ишхонаси ростдан ҳам шу ер! Бирга ишлаймиз! Мен, масалан… мана бу қоғозни… бу ердан оламан-да… ҳу анови жойга қўяман! Бу амакинг эса… ўша қоғозни у ердан олиб, бошқа жойга қўяди… Анави чиройли холанг эса, – тиқмачоқдек аёлга имо қилди у, – иш тугашидан сал олдин ҳаммасини йиғиштириб…


Президент Чортоқда туризмни ривожлантириш ва экологик шаҳар барпо этиш бўйича топшириқлар берди | O'zbekiston Respublikasining Avstriyadagi elchixonasi\nДавлатимиз раҳбарининг ҳар бир ҳудуднинг хусусияти ва имкониятидан келиб чиқиб, янги корхоналар ташкил этиш, иш ўринлари яратишга оид топшириғига асосан комплекс ишлар амалга оширилмоқда.\n«Чортоқ ресортс» санаторийси қурилаётган адирлик ҳам яқин-яқингача қаровсиз жой эди. Маҳаллий тадбиркор ва хорижий инвесторларнинг жами 25 миллион долларлик сармояси эвазига бугун бу ерда 15 гектардан зиёд майдонда замонавий оромгоҳ бунёд этилмоқда.\nБу вилоятда тиббиёт туризми ҳамда экотуризмни ривожлантириш учун қўшимча имкониятлар очади. Санаторийнинг йод, бром, табиий радон ва бошқа минералларга бой шифобахш суви таянч-ҳаракат аъзолари, юрак-қон томир ва асаб тизимлари, эндокринологик ва тери касалликларини даволашда яхши самара беради. Оромгоҳ 230 ўринли бўлади. 250 киши иш билан таъминланади.\nМарказга ушбу ихтисосликлар бўйича энг малакали шифокорларни жалб этиш, шартнома асосида германиялик мутахассислар иштирокида тиббий кўриклар ташкил этиш режалаштирилган.\nҲозирда даволаш ва ётоқ бинолари, оилавий дам олувчилар учун коттежлар, стандарт ва люкс хоналар бўладиган меҳмонхона барпо этилган. Ҳовли ва йўлакларни ёритиш учун қуёш панеллари ўрнатилган.\nЯна бир эътиборли жиҳати, оромгоҳда иппотерапия йўлга қўйилади. Бу таянч-ҳаракат аъзолари ва кичик тос касалликларини даволашга ёрдам беради. Шу мақсадда ҳозирда отхона, очиқ ва ёпиқ манежлар қурилмоқда.\nШунингдек, сой сувидан самарали фойдаланиб, балиқ етиштириш мақсадида тўртта ҳовуз барпо этилган. Уларда санаторий ошхонаси учун балиқ боқиш билан бирга дам олувчиларнинг балиқ тутиб, ҳордиқ чиқариши учун ҳам шароит яратилади.\nПрезидентимиз ушбу соғломлаштириш марказида яратилган шароитларни кўздан кечирди. Чортоқда яна кўплаб санаторийлар ташкил этиш, уларни арзон, ўрта ва қиммат тарзда таснифлаш орқали аҳолининг барча қатламларини қамраб олиш, рақобатни таъминлаш орқали хизмат нархини тушириш бўйича топшириқлар берди.\n– Бизнинг минтақамизда йод танқис. Шу жиҳатдан Чортоқнинг йодга бой суви халқимиз учун жуда фойдали. Лекин бу жойни кўпчилик билмайди, баъзилар йўл узоқлигидан қийналади. Шунинг учун мамлакатимизнинг ҳамма жойидан, биринчи навбатда, Қорақалпоғистон ва Хоразмдан одамларни бу ерга олиб келиш керак. Халқимиз, айниқса, болаларимизнинг саломатлиги биз учун энг муҳими. Иқтисодиётни ривожлантириш учун ҳам соғлом зурриёд керак, – деди Шавкат Мирзиёев.\nДавлатимиз раҳбари “Chortoq mineral water” масъулияти чекланган жамияти қувватини кенгайтириш лойиҳаси билан танишди. Шишага сув қадоқлашни йилига 20-30 миллион донагача ошириб, уларни юртимиздаги барча боғчалар, ёзги оромгоҳлар, шифохоналар, ижтимоий дорихоналар, супермаркетларга етказиб бериш зарурлигини таъкидлади.\nШу ерда Чортоқ шаҳрини экологик шаҳарга айлантириш, Жаҳон банки билан ҳамкорликда ўрта шаҳарлар инфратузилмасини ривожлантириш лойиҳаси доирасида Чортоқ марказини қайта қуриш, Наманган аэропортини кенгайтириш ва шаҳарлараро автобуслар қатновини тартибга солиш, “Ҳар бир оила – тадбиркор” дастури асосида аҳоли бандлигини таъминлаш каби лойиҳалар тақдимоти ўтказилди.


Охират куни » Категориялар » Барча мавзулар » Саҳифа : 2\nУмумий сони: 39\nМуаллиф : Носир ибн Муҳаммад Ал-Аҳмад Таржима : Абу Жаъфар Ал-Бухорий Таҳрир : Абу Абдуллоҳ Шоший\nУшбу жумаъ хутбасида қуйидаги мавзулар ҳақида баҳс юритилади: - Расулуллоҳ соллаллоҳу алайҳи ва салламнинг пайғамбар қилиб юборилиши ва оламдан ўтиши; - Одамларнинг қўлларида мол-дунёнинг кўпайиши; -Мусулмонларнинг яҳудий ва насронийлар каби ғайри муслимларга тақлид қилиши; - Омонатнинг зое бўлиши; - Ва илмнинг тортиб олиниб, гумроҳликнинг оммавийлашиши.\nОламнинг ниҳояси 10 [Мол-мулкнинг мўл бўлиши]\nАудио лавҳанинг ушбу қисми қуйидаги мавзуларни ўз ичига олади: – Қиёматнинг катта аломатларидан: мол-мулкнинг мўл-кўл бўлиши; – Илм озайиб, диннинг сусайиши; – Маҳдий чиқишидан олдин юз берадиган аломатлар;\nОламнинг ниҳояси 01 [Қиёмат аломатлари]\nВидео лавҳанинг ушбу қисми қуйидаги мавзуларни ўз ичига олади: – Қиёматнинг кичик аломатлари; – Жаброил алайҳиссаломнинг пайғамбаримиз билан савол-жавоби тарзида кечган машҳур ҳадиси; – Қиёматнинг катта аломатлари;\nВақтнинг беберака бўлиши ҳамда..\nMP3 16 / 2 / 1434 , 30/12/2012\nУшбу дарс қуйидаги мавзуларни ўз ичига олади: – Вақтлар тез ўтадиган бўлиб қолиши, Қиёмат аломатларидандир; – Офият сўрашлик ҳақида ворид бўлган ҳадис шарҳи; – Дуонинг ижобат бўлишининг 5 шарти; – Изн сўраш одоби;\nҚиёматнинг катта аломатлири\nУшбу дарс Абу Яҳё Сайрамий жума хутбалари силсиласидан иборат бўлиб унда қиёматнинг ўнта катта аломатга тўхталади ҳамда мавзуга доир баъзи фойдали масалалар баён қилинади.\nMP3 19 / 2 / 1433 , 14/1/2012\nУшбу дарс Абу Яҳё Сайрамий жума хутбалари силсиласидан иборат бўлиб унда қиёмт кунининг номлари ва қиёматнинг кичик аломатлари баёнига киришади жумладан 1- Пайғамбаримизнинг пайғамбар қилиб юборилиши 2- Пайғамбаримизнинг вафотлари 3- Байтулмақдиснинг фатҳ қилиниши 4- Шомда вабо тарқалиши 5- Мол дунё кўпайиб кетиши ҳамда мавзуга доир баъзи фойдали масалалар баён қилинади.\nЁзувчи : Абдулқайюм Абдулғаффорхон Таҳрир : Шамсуддин Дарғомий\nҚуйида қиёматнинг кичик аломатларидан баъзилари баён қилинади.\nОхирзамонда Маҳдий ва Дажжолнинг чиқиши ва Исо алайҳиссаломнинг тушишларини инкор қилганларга раддия\nМуаллиф : Ҳумуд ибн Абдуллоҳ ибн Ҳумуд Тувайжирий Таржима : Абдулқодир Абдулхолиқ\nҚиёматнинг катта аломатлари\nАҳли суннаҳ ва Маҳдий хабари\nМуаллиф : Абдулмуҳсин ибн Ҳамад Ал Аббад Ал Бадр\nСаҳифа : 2 - ..дан : 2


АҚШда “Бирлашган нумизматлар” анъанавий анжуманида “Сочлари ёйилган Стелла” номи билан маълум бўлган, 1879 йилда зарб қилинган олтин танга 750 минг долларга сотилди. Бу ҳақда Associated Press ахборот агентлиги хабар бермоқда.\n“Бундай тангалар тажриба сифатида зарб қилинган. АҚШ ҳукумати бу тангаларни улар халқаро тўлов воситасига айланишини мўлжаллаб чиқарган. Бироқ кейин бу тангалар чиқарилиши тўхтатилган”, деб изоҳ берди Heritage Auction аукцион уйи мутахассиси Марк Боркард.\nФото: Heritage Auction\nТаъкидланишича, дунёда бундай тангалардан бор-йўғи 20 тача қолган. Танга 6 грамм олтин, 0,3 грамм кумуш ва 0,7 грамм мисдан иборат.\nШунингдек, аукционда Филадельфия зарбхонаси томондан чиқарилган илк мис тангалардан бири 300 минг долларга сотилди. Бу танга 1793 йилда зарб қилинган. Танга бир цент қийматда бўлиб, унда сочлари ёйилган аёл тасвири ва “Озодлик. 1793” ёзуви бор.\nТаъкидланишича, ушбу нумизматик аукцион орқали 24,9 млн доллар маблағ қўлга киритилган.


АҚШ чет эл фуқароларига бир қатор визалар беришни тўхтатди – бу кимга таъсир қилади\nГап визаларнинг қуйидаги тоифалари ҳақида кетмоқда: H-1B, H-2B, H-4, L-1, шунингдек J-1. Оқ уйда таъкидлашларича, бу чора америкаликлар учун юз минглаб иш жойларини бўшатиш имконини беради.\nТОШКЕНТ, 23 июн - Sputnik. АҚШ президенти Дональд Трамп чет эллик мутахассислар ва уларнинг оилалари аъзоларига, шунингдек мавсумий ишчиларга меҳнат визаларини беришни тўхтатиб қўйиш тўғрисида фармонга имзо чекди. Ҳужжат Оқ уйнинг сайтида эълон қилинди.\nТаъкидланишича, бу чора камида шу йил охиригача амал қилади.\nТрамп маъмурияти вакилларининг сўзларига кўра, бу америкаликларга COVID-19 пандемиясидан кейин мамлакатнинг иқтисодий тикланишининг оғир даврида юз минглаб иш ўринлари билан таъминлаш мақсадида қилинган.\nГап қандай визалар ҳақида кетмоқда?\nУшбу қарор H-1B, H-2B, H-4, L-1 ва J-1 нинг баъзи визаларига нисбатан қўлланилади.\n• H-1B - одатда технология соҳасидаги малакали чет эл ишчиларига берилади;\n• Н-4 - Н-1В тоифасидаги виза эгаларининг турмуш ўртоқларига зарур;\n• Н-2В - мавсумий ишчиларга берилади;\n• L-1 - чет элда (бу ҳолатда АҚШда) филиали бўлган компаниялар раҳбарларига тааллуқли. Ушбу визалар тоифаси ҳақиқий иш жойи сақланган, фақат филиалини ўзгартирган ҳолда АҚШга кўчган топ-менежерларга берилади;\n• J-1 - олимларга ва бошқа фан вакилларига берилади.\nН2В орқали киришга фақат озиқ-овқат саноатида ишлайдиган чет эл фуқароларига руҳсат берилади.\nJ ва L тоифалари визаларини олувчиларга келсак, уларга баъзи истиснолар қўлланиши мумкин.\nШу билан бирга, Оқ уй маъмурияти ушбу фармон АҚШда ҳозирда бўлиб турганларга тааллуқли эмаслигига ишонтиришга шошилди.\nАввалроқ, АҚШда иқтисодий таназзул даврида америкалик ишчиларни ҳимоя қилиш зарурияти билан боғлиқ равишда, грин-карталарни бериш ҳам тўхтатилган эди.\n“Чемодан ичидан чиққан мурда”: 2 киши қўлга олинди